title: Kissanäyttely

text: Ensimmäinen kissanäyttely järjestettiin Isossa-Britanniassa 16. joulukuuta 1871. 27.1.1872 Harper's Weekly julkaisi artikkelin "Iltapäivä kissojen kanssa", joka oli raportti Lontoossa järjestetystä Kristallipalatsin kissanäyttelystä. Kristallipalatsin näyttelyn innoittaman Yhdysvaltain itäisissä osissa järjestettiin pieniä näyttelyitä. Lopulta ensimmäinen vuosittain suuri kissanäyttely järjestettiin Madison Square Gardenissa, New Yorkissa toukokuussa 1895. Näyttely kesti neljä päivää ja lämpötila nousi lopulta niin korkeaksi, että muutama kissa kuoli kuumuuden seurauksena. Seuraavana vuonna näyttely järjestettiin maaliskuussa viiden päivän aikana samassa tilassa. Orkesteri soitti yötä päivää ja katalogin mukaan Madame Elvira Sansoni, maailman ainoa kissojen kouluttaja esiintyi koulutettujen kissojensa kanssa iltapäivisin ja iltaisin.


title: Kissanäyttely

text: Suomen ensimmäinen kissanäyttely järjestettiin vuonna 1961.


title: Sharjahin kansainvälinen lentoasema

text: Sharjahin kansainvälinen lentoasema () on lentoasema Arabiemiirikunnissa, kymmenen kilometrin päässä Šardžan kaupungin keskustasta. Se perustettiin maan ensimmäisenä lentokenttänä vuonna 1932. Vuonna 2008 lentokentän kautta kulki 5 280 445 henkilöä. Se on Air Arabian kotikenttä.


title: Mike Parkes

text: Michael Johnson Parkes (24. syyskuuta 1931 Richmond, Englanti, Iso-Britannia – 28. elokuuta 1977 Torino, Italia) oli brittiläinen Formula 1 -kuljettaja ja insinööri.


title: Mike Parkes

text: Parkes kävi koulua Haileyburyssä, jossa Stirling Moss toimi kahden vuoden ajan hänen seniorinaan. Hän päätti kuitenkin koulunsa aikaisin ja siirtyi kisälliksi Coventryyn, jossa oppi autonkehitystyöstä. Vuonna 1962 hän sai paikan Ferrarilta kuljettajana sekä kehitystyöinsinöörinä, ja tuona aikana yritys huomasi hänen soveltuvan hyvin pitkien matkojen kilpakuljettajaksi. Hän oli toinen Nürburgringin 1 000 kilometrin ajossa yhdessä Willy Mairessen kanssa vuonna 1962.


title: Mike Parkes

text: Parkes osallistui seitsemään Formula 1 -osakilpailuun kausilla 1959 ja 1966–1967. Hän saavutti yhteensä 2 palkintosijaa, yhden paalupaikan ja 14 MM-pistettä. Hän oli parhaimmillaan toinen Ranskan GP:ssä ja Italian GP:ssä kaudella 1966. Lisäksi hän ajoi sarjan ulkopuolisissa kilpailuissa, joissa voitti Britannian BRDC International Trophyn ja Syrakusan GP:n vuonna 1967. Parkesin F1-ura päättyi hänen murtaessa jalkansa Belgian GP:ssä 1967.


title: Mike Parkes

text: Parkes ajoi vielä 1970-luvulla urheiluautoja ja toimi konsulttina Italiassa, jossa auttoi vuonna 1974 Lancia Stratoksen kehitystyössä. Hän kuoli liikenneonnettomuudessa vuonna 1977.


title: Töppökynsisammal

text: Töppökynsisammal ("Dicranum spurium") on pystykasvuinen sammallaji. Se kuuluu "Dicranaceae" -heimoon ja kynsisammalten sukuun. Laji on Suomessa elinvoimainen. Töppökynsisammalta esiintyy koko Suomessa Parikkalaa ja Rautjärveä lukuun ottamatta. Yleisväriltään se on tummanvihreä.


title: Tim Parnell

text: Parnell johti BRM-tallia vuosina 1970–1974.


title: Tanskan kielipolitiikka

text: Tanskan kielipolitiikka tarkoittaa Tanskan valtion suhdetta eri kieliin ja eri kieliä puhuviin ihmisryhmiin.


title: Tanskan kielipolitiikka

text: Virallinen kieli on tanska, jota puhuu yli 90% väestöstä. Saksalla on tunnustettu vähemmistökielen asema pohjois-Slesvigissä.


title: Tanskan kielipolitiikka

text: Grönlannin kieli on virallinen kieli Tanskan hallitsemassa Grönlannissa. Noin 50 000 ihmistä puhuu grönlantia, ja heistä noin 7000 asuu Tanskassa. Vuonna 2009 grönlannista tuli Grönlannin ainoa virallinen kieli.


title: Tanskan kielipolitiikka

text: Fäärin kieli on tanskan kielen ohella virallinen Färsaarilla.


title: Belay My Last

text: Belay My Last on yhdysvaltalainen deathcore -yhtye, joka perustettiin vuonna 2004 Kalifornian Fullertonissa.


title: Hawk Nelson Is My Friend

text: Hawk Nelson Is My Friend on kanadalaisen rockbändin Hawk Nelsonin kolmas kokopitkä albumi. Albumilla julkaistiin kolme singleä: "Friend Like That", "One Little Miracle" ja "You Have What I Need". Myös albumin kappale Let’s Dance julkaistiin omalla EP:llään kolmena eri versiona. Levyn singleistä ainoastaan "Friend Like That":stä on tehty musiikkivideo.


title: Kansallispuolue (Tšekki)

text: Kansallispuolue () oli tšekkiläinen äärioikeistopuolue, joka sai kyseenalaista julkisuutta muun muassa mainostamalla "romanikysymyksen lopullista ratkaisua". Ainakin Tšekin sisäministeri Martin Pecina on pyrkinyt puolueen kieltämiseen.


title: Kansallispuolue (Tšekki)

text: Kansallispuolue on EU- ja maahanmuuttokriittinen. Se on perustanut puolisotilaallisen yksikön, jonka tarkoituksena on sanottu olevan muun muassa auttamisen luonnonkatastrofin sattuessa.


title: Kansallispuolue (Tšekki)

text: Idea puolueesta syntyi vuonna 1998. Kaksi ensimmäistä yritystä sen rekisteröimiseksi epäonnistuivat. Lokakuussa 2001 rekisteröityminen viimein tapahtui. Puolueen johtajana toimii Petra Edelmannová. Puolue on jäänyt saamastaan julkisuudesta huolimatta pieneksi; se sai vuoden 2009 europarlamenttivaaleissa 0,26 % äänistä eli ei yhtään paikkaa. Aiemmissa vaaleissa kannatus on ollut vielä vähäisempää. Edustajainhuoneen vaaleissa 2006 puolue sai 0,17 % äänistä ja vuoden 2004 europarlamenttivaaleissa vain 0,12 %.


title: Kansallispuolue (Tšekki)

text: Kansallispuolue ei ole maansa ainoa voimakkaasti nationalistinen puolue: myös pitkäikäinen Tšekin kansallissosiaalinen puolue on osallistunut vaaleihin vielä 2000-luvulla.


title: Kansallispuolue (Tšekki)

text: Korkein oikeus lakkautti puolueen elokuussa 2011.


title: Halmstadin kunta

text: Halmstadin kunta () on Hallandin läänissä sijaitseva Ruotsin kunta. Maakuntajaossa se kuuluu Hallandiin. Kunnan keskustaajama on Halmstad.


title: Halmstadin kunta

text: Kunnan maapinta-ala on 1 013,97 neliökilometriä (1.1.2016) ja asukasluku 96 952 henkeä (31.12.2015).


title: Halmstadin kunta

text: Vuonna 2007 kunnassa oli 215,86 km² peltoa, joten saman ajankohdan maapinta-alaan vertaamalla saadaan peltojen osuudeksi 21,2 prosenttia kunnan maapinta-alasta.


title: Halmstadin kunta

text: Vuoden 1862 kunnallislakien astuessa voimaan nykyisen kunnan alueella sijaitsi Halmstadin kaupunki ja 16 maalaiskuntaa. Kutakin maalaiskuntaa vastasi aiempi historiallinen pitäjä, joista yhdeksän kuului Halmstadin kihlakuntaan. Vuonna 1905 perustettiin Oskarströmin taajaväkinen yhdyskunta Enslövin ja Slättåkran maalaiskuntiin. Vuonna 1938 Enslöviin kuulunut osa siirrettiin Slättåkraan. Vuonna 1908 perustettiin vielä Nyhemin taajaväkinen yhdyskunta Snöstorpin maalaiskuntaan. Taajaväkisen yhdyskunnan alue liitettiin Halmstadin kaupunkiin vuonna 1928, jolloin taajaväkinen yhdyskunta lakkautettiin. Oskarströmin kauppala muodostettiin vuonna 1947 erottamalla se Enslövistä ja Slättåkrasta, jolloin tämäkin taajaväkinen yhdyskunta lakkautettiin.


title: Halmstadin kunta

text: Vuoden 1952 kuntauudistuksessa alueelle muodostettiin seuraavat "suurkunnat":


title: Halmstadin kunta

text: Halmstadin kaupunkiin ja Oskarströmin kauppalaan uudistus ei vaikuttanut. Vuonna 1967 Simlångsdalen liitettiin Halmstadin kaupunkiin. Vuonna 1971 Ruotsissa siirryttiin yhteen kuntamuotoon ja Halmstadin kaupunki muuttui Halmstadin kunnaksi. Nykyiset rajansa kunta sai vuonna 1974, jolloin Eldsberga, Enslöv, Getinge, Harplinge, Kvibille, Oskarström ja Söndrum liitettiin kuntaan.


title: Halmstadin kunta

text: Nykyinen vaakuna on entisen Halmstadin kaupungin vaakuna. Myös Harplingen maalaiskunnalla oli oma vaakuna.


title: Halmstadin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 726 Suomessa syntynyttä, mikä vastasi 0,8 prosenttia kunnan väestöstä.


title: Halmstadin kunta

text: Vielä vanhempien vuoden 1984 lopun tietojen mukaan 7,8 prosenttia kunnan asukkaista oli ulkomailla syntyneitä. Tuolloin kunnassa asui 807 Suomessa syntynyttä, mikä vastasi 1,0 prosenttia kunnan väestöstä.


title: Halmstadin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 189 419 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.


title: Halmstadin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Halmstadin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Halmstadin kunta

text: Kunnassa on 21 taajamaa, joiden osuus kunnan väestöstä vuoden 2010 lopussa oli 90,7 prosenttia. Taajamien ulkopuolella asui tuolloin 8 581 asukasta. Seuraavassa on lueteltu kunnan alueella sijaitsevat taajamat väkilukuineen:


title: Halmstadin kunta

text: Kunnan keskustaajama on lihavoitu.


title: Halmstadin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Halmstadin kunta

text: Snöstorp on sittemmin kasvanut yhteen Halmstadin taajaman kanssa.


title: Halmstadin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Halmstadin kunta

text: Asteriski (*) tarkoittaa, että pientaajama kuuluu osittain toiseenkin kuntaan. Stensjö + del av Stora Skipås kuuluu osin myös Falkenbergin kuntaan.


title: Halmstadin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Halmstadin kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Halmstadin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Halmstadin kunnanvaltuustossa vuodesta 1973 lähtien.


title: Halmstadin kunta

text: Vuodesta 2016 alkaen kunta on jaettu seuraaviin piireihin:


title: Halmstadin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Halmstadin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Varbergin kunta

text: Varbergin kunta () on Hallandin läänissä sijaitseva Ruotsin kunta. Maakuntajaossa se kuuluu Hallandiin ja Länsi-Götanmaahan. Kunnan keskustaajama on Varberg.


title: Varbergin kunta

text: Kunnan maapinta-ala on 868,62 neliökilometriä (1.1.2016) ja asukasluku 61 030 henkeä (31.12.2015).


title: Varbergin kunta

text: Kunnassa sijaitsee Ringhalsin ydinvoimalaitos.


title: Varbergin kunta

text: Vuonna 2007 kunnassa oli 251,39 km² peltoa, joten saman ajankohdan maapinta-alaan vertaamalla saadaan peltojen osuudeksi 28,8 prosenttia kunnan maapinta-alasta.


title: Varbergin kunta

text: Vuoden 1862 kunnallislakien astuessa voimaan 1.1.1863 nykyisen Varbergin kunnan alueella sijaitsi Varbergin kaupunki ja 24 maalaiskuntaa. Maalaiskunnista Gunnarsjö, Grimmared, Karl Gustav ja Kungsäter kuuluivat tuolloin Älvsborgin lääniin ja loput 20 Hallandin lääniin.


title: Varbergin kunta

text: Vuoden 1952 kuntauudistuksessa alueelle muodostettiin seitsemän "suurkuntaa":


title: Varbergin kunta

text: Näistä Kungsäter kuului edelleen Älvsborgin lääniin. Varbergin kaupunkiin kuntauudistus ei vaikuttanut. Kuitenkin jo vuonna 1967 Träslövin maalaiskunta liitettiin kaupunkiin. Vuoden 1971 kuntauudistuksessa muutkin edellä mainitut suurkunnat sekä Varbergin kaupunki yhdistyivät nykyiseksi Varbergin kunnaksi. Varbergista tuli uuden kunnan keskustaajama. Kuntaliitoksen myötä Kungsäterin maalaiskunnan alue siirtyi Älvsborgin läänistä Hallandin lääniin.


title: Varbergin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 365 Suomessa syntynyttä, mikä vastasi 0,6 prosenttia kunnan väestöstä.


title: Varbergin kunta

text: Vielä vanhempien vuoden 1984 lopun tietojen mukaan 4,0 prosenttia kunnan asukkaista oli ulkomailla syntyneitä. Tuolloin kunnassa asui 328 Suomessa syntynyttä, mikä vastasi 0,7 prosenttia kunnan väestöstä.


title: Varbergin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 194 114 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 104 000 kruunua.


title: Varbergin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Varbergin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Varbergin kunta

text: Kunnassa on 16 taajamaa, joiden osuus kunnan väestöstä vuoden 2010 lopussa oli 72,5 prosenttia. Taajamien ulkopuolella asui tuolloin 16 002 asukasta. Seuraavassa on lueteltu kunnan alueella sijaitsevat taajamat väkilukuineen:


title: Varbergin kunta

text: Kunnan keskustaajama on lihavoitu. Trönningen taajaman nimenä on joskus ollut myös Trönningeby.


title: Varbergin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Varbergin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Varbergin kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Varbergin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Varbergin kunnanvaltuustossa vuodesta 1973 lähtien.


title: Varbergin kunta

text: Vuodesta 2016 alkaen kunta on jaettu seuraaviin piireihin:


title: Varbergin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Varbergin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Ihmiskilpi

text: Ihmiskilpi on siviilien käyttämistä sotatoimissa sotilaiden suojana. Ihmiskilvellä voidaan pyrkiä estämään hyökkäys käyttämällä siviilejä uhanalaisissa kohteissa tai ihmisiä voidaan kirjaimellisesti käyttää kilpinä pakottamalla siviilit marssimaan sotilaiden edellä.


title: Ihmiskilpi

text: Geneven neljäs yleissopimus kieltää ihmiskilpien käyttämisen sotatoimissa ja luokittelee ihmiskilpien käytön ihmisoikeusrikokseksi.


title: Ihmiskilpi

text: Toisessa maailmansodassa Saksan SS:n kenraaliluutnantti Gottlob Bergerin mukaan Luftwaffen suunnitelmissa ja Adolf Hitlerin hyväksymänä oli sotavankileirien perustaminen suuriin Saksan kaupunkeihin estämään liittoutuneiden ilmapommitukset. Berger ymmärsi, että tämä oli Geneven yleissopimuksen vastaista ja ilmoitti, että piikkilanka-aitaa ei ollut tarpeeksi suunnitelman toteuttamiseksi. Kuitenkin ihmiskilpiä käytettiin itärintamalla, jossa Wehrmacht marssitti edellään siviilejä estääkseen Neuvostoliiton torjunnan.


title: Ihmiskilpi

text: Laulava vallankumous Virossa käytti ihmiskilpiä mm. suojatakseen radio- ja tv-asemia, kun Neuvostoliiton panssarivaunut vyöryivät maaseudulle vuonna 1991 tavoitteenaan kukistaa vallankumous. Laulava vallankumous, jonka aikana tapahtui useita protesteja ja kansalaistottelemattomuutta, kesti yli neljä vuotta ja johti siihen, että Viro sai itsenäisyytensä ilman verilöylyä. Viron korkein neuvosto ja Riigikogu julistivat Viron taas itsenäiseksi.


title: Ihmiskilpi

text: Eräs kuuluisimmista ihmiskilvistä toteutettiin Irakissa 1990. Persianlahden sodassa Saddam Husseinin hallitus pidätti satoja Irakissa asuvia länsimaiden kansalaisia estääkseen näiden maiden hallituksia liittymään sotaan. Osaa näistä panttivangeista näytettiin televisiossa tapaamassa Saddamia, kun muita pidettiin vankeina lähellä sotilaallisia kohteita.


title: Ihmiskilpi

text: Ruandan kansanmurhan järjestäjät 1994 käyttivät hutusiviileitä ihmiskilpinään estäen uhkailemalla ja kiristämällä näitä palaamasta Ruandaan.


title: Ihmiskilpi

text: Bosnian sodassa toukokuussa 1995 NATO pommitti Bosnia ja Hertsegovinassa olevaa asevarastoa, kun serbit olivat tulittaneet saarrettua Sarajevoa raketein. Serbit ottivat yli 200 YK-sotilasta panttivangeiksi ja kahlehtivat näitä ihmiskilviksi NATO:n pommituskohteisiin. Tämän takia NATO joutui lopettamaan ilmaiskunsa. Kaiken kukkuraksi ja YK:n kiusaksi serbit ajelivat samaan aikaan Bosniassa varastamillaan YK:n ajoneuvoilla ja tällä tavoin tiedustelivat vastapuolen asemia.


title: Ihmiskilpi

text: Kosovon sodassa 1999 Serbit järjestivät konsertteja silloilla estääkseen Naton pommitukset. TV:ssä näytettiin, miten vanhat mummot tanssivat alas ammutun huippumodernin häivehävittäjä F-117 "Yöhaukan" päällä. Muuten Nato sai tehdä ilmaiskujaan melko vapaasti.


title: Ihmiskilpi

text: Human Rights Watchin mukaan Israelin puolustusvoimat käytti palestiinalaisia siviilejä ihmiskilpenä Jenin taistelussa. Israelilainen ihmisoikeusjärjestö B'Tselem raportoi, että "pitkään toisen intifadan jälkeen, erityisesti operaatio Puolustus kilpi jälkeen, huhtikuussa 2002, israelin puolustusvoimat järjestelmällisesti käyttivät Palestiniinan siviileitä ihmiskilpenä. Israelin korkein oikeus tuomitsi ihmiskilpien käytön 2005, mutta ihmisoikeusryhmien mukaan israelin asevoimat käyttää ihmiskilpiä edelleen. Operaatio valettu lyijy eli Gazan sota (2008-2009) osoitti, että ihmisoikeusjärjestöt olivat oikeassa. Israelin asevoimat käyttivät Palestinialaisia siviilejä mukaan lukien naisia ja lapsia suojaamaan asemiaan ja marssimaan edellään tutkimaan mahdollisia miinoja ja ansoja. Siviilien olkapäätä käytettiin tukemaan asetta.


title: Ihmiskilpi

text: Marraskuussa 2006 palestiinalaiset naiset toimivat vapaaehtoisina ihmiskilpinä pelastaakseen Hamasin taistelijat Israelin hyökätessä Beit Hanouniin Gazan kaistalla. Aseistetut palestiinalaiset olivat linnoittautuneina Israelin joukkojen piirittämään moskeijaan, jonka eteen naiset oli kutsuttu suojaamaan heitä. Palestiinalaistaistelijat pakenivat pukeutuneina naisiksi ja piiloutumalla väkijoukkoon.


title: Ihmiskilpi

text: Israelin ihmisoikeusryhmät ovat monesti suojanneet ihmiskilpinä palestiinalaisia kyläläisiä Israelin uudisasukkailta. Näin ihmiskilpinä toimivat mm. israelilaiset rabbit sadonkorjuun aikaan 2008.


title: Ihmiskilpi

text: Ihmisoikeusjärjestö Amnesty International syyttää heinäkuussa 2009 julkaisussa ihmisoikeusraportissaan sekä Israelia että Hamasia sotarikoksista. Gazan sodassa vuoden 2009 alussa kuoli 1 400 palestiinalaista ja 13 israelilaista joista kolme oli siviilejä.


title: Ihmiskilpi

text: Israel käytti naisia ja lapsia ihmiskilpinä pakottaessaan siviilit jäämään armeijan tukikohdiksi muutettuihin asuntoihin. Israelin maahyökkäyksessä, pommituksissa ja ohjusiskuissa sadat siviilit kuolivat. Raportin mukaan myös naiset ja lapset ammuttiin lähietäisyydeltä, vaikka he eivät uhanneet israelilaisia sotilaita millään tavalla. Israel syyttää Amnestya puolueelliseksi ja sen langenneen Hamasin kylvämään propagandaan. Amnesty syytti myös Gazaa hallitsevaa Hamasia sotarikoksista. Järjestön mukaan Hamas ei kuitenkaan käyttänyt siviilejä ihmiskilpinä sodan aikana, vaikka Israel on niin väittänyt.


title: Ihmiskilpi

text: Raportin mukaan Israel käytti siviilejä vastaan sodassa mm. Yhdysvaltojen toimittamaa valkoista fosforia, yli 200 kilon pommeja ja Hellfire-ohjuksia. Raportin mukaan Hamasin käyttämät aseet olivat Israelin aseisiin verrattuna mitättömiä omatekoisia tai salakuljetettuja raketteja, jotka oli valmistettu Venäjällä, Kiinassa ja Iranissa. Myös Hamasin todettiin ampuneen raketteja kohti siviileitä.


title: Ihmiskilpi

text: Valkoisen fosforin käyttäminen tiheään asutuilla siviilialueilla täyttää sotarikoksen tunnusmerkit. Amnesty vaatii asemyynnin välitöntä kieltämistä myös Israeliin. Kumpaakin konfliktin osapuolta aseistaneet ovat olleet tietoisia toistuvista aseiden väärinkäytöksistä. Tämän vuoksi myös aseiden toimittaneiden maiden on otettava vastuu ihmisoikeusrikkomuksista, todetaan Amnestyn raportissa.


title: Ihmiskilpi

text: Israelilaisen Breaking the Silence -veteraanijärjestön raportissa kerrotaan kuinka armeija ampui ihmisiä sattumanvaraisesti, käytti siviilejä ihmiskilpinä ja tuhosi koteja mielivaltaisesti. "Parempi osua viattomaan kuin epäröidä ampua vihollista", sotilaille sanottiin. Armeija pakotti Gazan siviilejä, jopa naisia ja lapsia menemään edellään taloihin pitäen asettaan ihmiskilpiensä olkapäällä. Raportin mukaan armeija käytti Gazassa polttavaa valkoista fosforia, jonka käyttö on kielletty asutuilla alueilla. Israelin armeija on torjunut raportin väitteet.


title: Ihmiskilpi

text: Libanonin hyökkäyksen aikana heinäkuussa 2006 Hizbollah käytti suojanaan YK:n asemien läheisyyttä.Tämä ei kuitenkaan estänyt Israelin tulta. Niinpä Israelin hyökkäyksessä Libanoniin kuoli neljä YK:n rauhanturvaajaa, muiden mukana yksi suomalainen tarkkailija. Yksi uhreista, kanadalainen majuri Paeta Derek Hess-von Kruedener, oli lähettänyt sähköpostiviestin esimiehelleen useita päivä ennen kuolemaansa. Hän kertoo Israelin tykistötulen osuvan kahden metrin päähän asemasta ja 500 kg:n ilmapommi on pudonnut 100 metrin päähän patrolliasemasta. Tämä ei ole hänen mukaansa ollut tarkoituksellista taktiikkaa, vaan taktillinen pakko, sillä Hizbollahin taistelijat käyttivät YK:n asemaa suojanaan paetessaan iraelin tulta


title: Ihmiskilpi

text: Human Rights Watchin raportin "War on the Displaced" mukaan Tamilitiikerit oli estänyt tamilisiviilien siirtämisen taistelualueelta hallituksen keskitysleireihin verrattuihin "hyvinvointileireihin". Kun siviilit oli siirretty pois, ei sisseillä ollut enää ihmiskilpien tarjoamaa turvaa. Tällä taktiikalla Tamilitiikerit kukistettiin.


title: Finnish Heritage Museum

text: Finnish Heritage Museum on yleishyödyllinen yhteisö, joka ylläpitää Fairport Harborissa Ohiossa museota, jonka tehtävä on säilöä suomalaista kulttuuriperintöä. Henkilökunta arkistoi amerikansuomalaisten historiaa keräämällä ja asettamalla näytteille suomalaisten historiassa ja kansanperinteessä tärkeitä elämäkertoja, äänitteitä ja muita esineitä.


title: Finnish Heritage Museum

text: Finnish Heritage Museumin jäsenet ovat vapaaehtoisia, joilla on yhteyksiä Suomeen sukunsa tai muuta kautta. Ajatus toimintaan syntyi vuonna 2002, jolloin Linda Katila ja Veikko Malkamaki kutsuivat väkeä kokoukseen. Kokouksessa perustettiin yhteisö nimellä Fairport Finnish Museo Association säilyttämään suomalaistaustaisten historiaa ja perintöä.


title: Finnish Heritage Museum

text: Vuonna 2003 yhteisön esinekokoelmaa säilytettiin väliaikaisesti Zion Luther Centerin pappilassa. Huhtikuussa yhteisö pani esineitään näytille kahdesti ja alkoi kerätä esinelahjoituksia. Heinäkuussa Finnish Monument -muistomerkki paljastettiin paikallisessa veteraanien muistopuistossa. Syyskuussa hyväksyttiin yhteisön perustamisasiakirja.


title: Finnish Heritage Museum

text: Vuoden 2004 helmikuussa yhteisön nimi muutettiin muotoon Finnish Heritage Museum ja se sai yleishyödyllisen yhteisön aseman. Toukokuussa yhdistys etsi toiminnalleen vakituista museorakennusta ja saman vuoden aikana se julkaisi internetsivustonsa. Elokuussa yhteisö hankki värttinän, joka on ensimmäinen sen kokoelmiin ostettu esine.


title: Finnish Heritage Museum

text: Vuoden 2005 marraskuussa Fairport Harborin kyläneuvosto ja Finnish Heritage Museum sopivat 301 High Streetin vuokrauksesta. Rakennusta remontoitiin talkootyönä lokakuussa 2006 ja sen lisäksi palkkavoimalla seuraavana keväänä. Museon avajaiset pidettiin 30. kesäkuuta ja 1. heinäkuuta 2007.


title: Finnish Heritage Museum

text: Yhteisö on muun toimintansa ohella harjoittanut kokouksissaan suomalaiseen perinteeseen liittyvää ohjelmaa kuten perinneruokaa ja himmelien askartelua sekä suomalaisten siirtolaisten historiaan tutustumista. Lisäksi se juhlistaa vuosittain pikkujoulua ja Suomen itsenäisyyspäivää. Museossa tarjoillaan omaa kahvia ja nisua.


title: Finnish Heritage Museum

text: Finnish Heritage Museumin museorakennus sijaitsee osoitteessa 301 High Street Fairport Harborin keskustassa lähellä Finnish Monument -muistomerkkiä. Museorakennus valmistui vuonna 1922 tai 1923 ja sitä on historiansa aikana käytetty kylän yhteisöllisiin menoihin muun muassa poliisiasemana, vapaapalokunnan tiloina ja kyläkokoustilana. Sille on suunnitteilla laajamittaiset korjaustyöt museon toiminnan helpottamiseksi.


title: Äimäkynsisammal

text: Äimäkynsisammal ("Dicranum angustum") on sammallaji. Se kuuluu "Dicranaceae" -heimoon ja kynsisammalten sukuun. Laji on Suomessa elinvoimainen, mutta Järvi-Suomessa, Pohjanmaalla, Pohjois-Karjalassa ja Kainuussa se on alueellisesti uhanalainen. Äimäkynsisammal on yksi Suomen 55:stä vastuulajista lehtisammalissa.


title: Äimäkynsisammal

text: Äimäkynsisammalen levinneisyys on Suomessa pohjoinen. Se on lettoalueilla melko yleinen, mutta jo maan keskiosassa harvinainen. Sitä tavataan Etelä-Hämeen, Pohjois-Hämeen, Pohjois-Savon, Pohjois-Karjalan, Kainuun, Oulun Pohjanmaan, Perä-Pohjanmaan, Koillismaan, Kittilän Lapin, Sompion Lapin, Enontekiön Lapin ja Inarin Lapin eliömaakunnissa.


title: Äimäkynsisammal

text: Äimäkynsisammal viihtyy runsas- ja joskus keskiravinteisilla paikoilla. Sitä voi tavata lettojen mätäs- ja välipinnoilla ja korvissa sekä märällä maalla.


title: Negidaalit

text: Negidaalit ovat Venäjällä Habarovskin aluepiirissä asuva, tunguusilaista negidaalin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Negidaalit

text: Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšan ja Nikolajevsk-na-Amurin piireissä. Vuoden 2002 väestönlaskennan mukaan Venäjällä oli 567 negidaalia, joista 505 asui Habarovskin aluepiirissä. Negidaalin kielen puhujia oli 147 henkeä. Kaikki negidaalit osaavat venäjää.


title: Negidaalit

text: Negidaalien esi-isiä lienevät Amgunille asettuneet evenkit, jotka ovat sekoittuneet nivheihin ja ultšiin. Kansa jakautuu kahteen ryhmään, jotka asuvat Amgunin ylä- ja alajuoksuilla. Perinteisiä elinkeinoja ovat kalastus ja metsästys. Ruokavalion perustana oli raaka, keitetty, paistettu tai kuivattu kala ja liha. Lisäksi käytettiin erilaisia villikasveja ja -juureksia, marjoja, ostettuja suurimoita ja 1800-luvun lopulta lähtien perunaa. Asumuksena toimi nelikulmainen hirsirakennus.


title: Negidaalit

text: Yhteiskunta perustui naapuri- ja sukuyhteisöihin, jotka usein liittoutuivat naapurikansojen kanssa. Seka-avioliitot evenkien, nanaiden, nivhien ja ultšien kanssa olivat yleisiä. Perinteiseen uskontoon kuuluvat animismi ja šamanismi. 1800-luvun lopulla negidaalit käännytettiin ortodokseiksi. Suullinen kansanperinne käsittää legendoja, satuja, lauluja ja sananlaskuja. Nykyään negidaalien kulttuuri ei juurikaan poikkea ympäröivästä väestöstä. Negidaalin kieli on katoamassa.


title: Elinkeinovapausvirasto

text: Elinkeinovapausvirasto on Suomessa 1964–1973 toiminut valtion virasto, joka valvoi yritysten ja yksityisten elinkeinonharjoittajien keskenään sopimia kilpailunrajoituksia. Elinkeinovapausvirastona toimi patentti- ja rekisterihallituksen elinkeinovapausosasto, joka jatkoi kartelliviraston toimintaa. Virasto laati kilpailunrajoituksista selostuksen, joka merkittiin viraston pitämään kilpailunrajoitusrekisteriin ja julkaistiin "Kilpailunvapauslehdessä". Virastoa avusti elinkeinovapausneuvosto.


title: Elinkeinovapausvirasto

text: Viraston tehtäviin eivät kuuluneet työmarkkinoiden, maatalouden eivätkä kalastuksen piirissä tehdyt sopimukset. Valvonnan piiriin eivät kuuluneet myöskään sopimukset ja järjestelyt, jotka koskivat suomalaisten vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivojen tarjontaa ulkomaanliikenteessä. Pankkeja ja vakuutuslaitoksia valvoi pankkitarkastusvirasto.


title: Elinkeinovapausvirasto

text: Yritysten ja elinkeinonharjoittajien yhdistyksen tai yhteisön tuli ilmoittaa elinkeinovapausvirastolle sopimuksista ja järjestelyistä, jotka velvoittivat supistamaan tai rajoittamaan elinkeinotoimintaa tai käyttämään määrättyjä hintoja tai hinnoitteluperusteita. Ilmoitus oli tehtävä 30 päivän kuluessa kilpailunedistämislain voimaantulosta tai sopimuksen tekemisestä tai muuttamisesta. Kehotuksesta tuli ilmoittaa muutkin kilpailua rajoittavat toimet, kuten yksinoikeus tai määräävä markkina-asema.


title: Elinkeinovapausvirasto

text: Patentti- ja rekisterihallituksen elinkeinovapausosastossa oli oikeudellinen toimisto, rekisteröintitoimisto ja tutkimustoimisto. Oikeudellinen toimisto teki tutkimustensa perusteella esitykset neuvotteluista, joilla poistettiin kilpailunrajoitusten vahingollisia vaikutuksia. Se huolehti myös viraston selostusten ja päätösten tiedoksiannoista sekä elinkeinovapausneuvostolle ja muille viranomaisille tehtävistä esityksistä ja hankittavista selvityksistä.


title: Elinkeinovapausvirasto

text: Rekisteröintitoimisto valvoi kilpailunrajoitusten ilmoittamista ja vaati yrityksiltä puuttuvia ilmoituksia. Se myös tutki ilmoitukset ja laati niistä selostukset. Rekisteröintitoimisto piti kilpailunrajoitusrekisteriä ja toimitti "Kilpailunvapauslehteä".


title: Maaret

text: Maaret on suomalainen naisen etunimi, Margareta-nimen muunnelma. Maaretin nimipäivää juhlitaan suomenkielisessä kalenterissa 20. heinäkuuta. Vuoden 2012 loppuun mennessä nimi oli Suomessa annettu noin 4 490 henkilölle.


title: Night Electric Night

text: Night Electric Night on ruotsalaisen industrial metal -yhtye Deathstarsin kolmas studioalbumi. Levyllä julkaistiin yksi single, "Death Dies Hard", josta on tehty myös musiikkivideo. Albumi piti ensin julkaista nimellä "Deathglam", mutta yhtyeen laulajan mukaan se olisi ollut liian 'ilmeinen' nimi.


title: Night Electric Night

text: Albumi debytoi Suomen virallisen listan sijalla 32.


title: Landsmeer

text: Landsmeer on kunta ja sen samanniminen kylä Alankomaissa, Pohjois-Hollannin maakunnassa. Kunnassa on arviolta 10 977 asukasta (vuonna 2016) ja sen pinta-ala on 22,56 neliökilometriä.


title: Landsmeer

text: Kunnan alueella sijaitsevat seuraavat kylät:


title: Tuontilisenssi

text: Tuontilisenssi eli tuontilupa on viranomaiselta saatu määräaikainen lupa maahantuoda kauppatavaroita, joiden tuontia säännöstellään. Suomessa tuontilisenssejä myönsi lisenssivirasto, joka toimi 1953–1993. Sen jälkeen tehtävää hoiti kauppa- ja teollisuusministeriön kauppaosasto, kunnes tuontilisensseistä luovuttiin. Tuontilisenssi vaadittiin esimerkiksi maataloustuotteiden, kuten sokerin ja sokerituotteiden sekä kivennäispolttoaineiden ja mineraaliöljyjen maahantuontiin. Tuontilisenssi tarvittiin etenkin silloin, kun tavaran alkuperämaa ei ollut valtio, jonka tuotteisiin sovellettiin suosituimmuusperiaatetta. Suomessa luovuttiin öljytuotteiden tuontilisensseistä 1991 ja sokerin lisensseistä 1993. Vuonna 1992 valtioneuvosto teki periaatepäätöksen luopua tuontilisensseistä vähitellen kokonaan.


title: Vuohenkello

text: Vuohenkello ("Campanula rapunculoides") on kellokasveihin ("Campanulaceae") kuuluva kasvilaji. Ne kasvavat lähes metrin pituisiksi pääosin niityillä ja ojanvarsilla.


title: Vuohenkello

text: Suomeen vuohenkello tuotiin koristekasviksi, mutta sitä käytetään myös hyötykasvina. Osa sen juurista turpoaa mukulamaisiksi ravintovarastoiksi, joita on käytetty myös ihmisen ruokana. Vahvojen maanalaisten juuriensa avulla ne pysyvät paikallaansa hyvin.


title: Vuohenkello

text: Vuohenkelloa kasvaa Etelä- ja Keski-Suomessa muun muassa puistoissa, puutarhoissa, tienreunoilla ja joskus rehevissä metsiköissäkin. Sen kapeat kukat ovat sinipunaiset ja noin 2−3 cm pitkät. Lehdet ovat hammaslaitaisia, tyvestä terävät.


title: Vuohenkello

text: Vuohenkellon lähimmät sukulaislajit ovat ukonkello ("Campanula latifolia") ja varsankello ("Campanula trachelium").


title: Sami Laakkonen

text: Sami Laakkonen (24. helmikuuta 1974 Varkaus) on suomalainen jääpalloilija, pelipaikaltaan hyökkääjä. Hän edustaa kaudella 2014–2015 Suomen Bandyliigassa pelaavaa Akilles Bandya. Laakkonen on edustanut Suomen Bandyliigassa myös varkautelaista WP-35:tä, josta hän siirtyi pelaamaan Ruotsiin vuosiksi 1997–2004 ja sittemmin Venäjälle ensin Vodnikiin ja sitten Zorkiin. Dinamo Kazaniin hän siirtyi kesällä 2009 ja pelasi siellä vuoteen 2014 saakka. Kaikki Sami Laakkonen pelasi 266 Venäjän Superliigan ottelua ja teki 447 maalia ja antoi 59 maalisyöttöä sekä 99 Venäjän Cup -ottelua, joissa teki 190 maalia ja antoi 33 syöttöä.


title: Sami Laakkonen

text: Kesällä 2014 Sami Laakkonen siirtyi Suomen Bandyliigassa pelaavaan Akilles Bandyyn. Hänet on valittu neljä kertaa Suomen parhaaksi jääpalloilijaksi. Kaudella 2010–2011 hän voitti Venäjän liigan maalikuninkuuden. Hän on voittanut neljä Suomen-mestaruutta, kaksi Venäjän-mestaruutta ja kahdesti maailmancupin.


title: Sami Laakkonen

text: Laakkonen on pelannut Suomen maajoukkueessa 122 maaottelua ja tehnyt niissä 111 maalia. Hän oli voittamassa Suomen ainoaa MM-kultaa vuonna 2004 ja teki kisojen loppuottelussa Ruotsia vastaan Suomen 5–4-voittomaalin jatkoajalla. Lisäksi hän on saavuttanut kahdesti MM-hopeaa ja seitsemän MM-pronssia.


title: Sami Laakkonen

text: Sami Laakkosen veli Lasse Laakkonen ja isä Seppo Laakkonen ovat myös jääpallon Suomen-mestareita ja maajoukkuepelaajia. Hänen poikansa Akseli Laakkonen nousi 16-vuotiaana syksyllä 2017 Porvoon Akilleksen edustusjoukkueeseen.


title: Sami Laakkonen

text: Seurajoukkueissa


title: Sami Laakkonen

text: Maajoukkueessa


title: Sami Laakkonen

text: Henkilökohtaiset saavutukset


title: Musta Ritari (täsmennyssivu)

text: Sana Musta Ritari voi tarkoittaa ainakin seuraavia asioita:


title: Ranskan ympäriajo 2004

text: Ranskan ympäriajo 2004 oli järjestyksessään 91. maantiepyöräilyn Ranskan ympäriajo. Se alkoi Belgian Liègestä 3. heinäkuuta ja päättyi perinteiseen tapaan Pariisin Champs-Élysées'lle 25. heinäkuuta. Kilpailun kokonaispituus oli 3 391 kilometriä.


title: Ranskan ympäriajo 2004

text: Lance Armstrong voitti ensimmäisenä pyöräilijänä Ranskan ympäriajon kuudennen kerran. Hän voitti kaikkiaan viisi etappia ja kukisti kokonaiskilpailussa toiseksi sijoittuneen Andreas Klödenin yli kuudella minuutilla, Ivan Basso oli kolmas. Pistekilpailun voitti Robbie McEwen, mäkikirikilpailun ennätyksellisen seitsemännen kerran Richard Virenque, nuorten ajajien kilpailun Vladimir Karpets ja joukkuekilpailun T-Mobile Team.


title: Ranskan ympäriajo 2004

text: Vuonna 2012 Lance Armstrongin voitto mitätöitiin hänen dopingin käyttönsä paljastuttua.


title: Harenkarspel

text: Harenkarspel oli kunta Alankomaissa, Pohjois-Hollannin maakunnassa, Länsi-Friisinmaan alueella. Sen pinta-ala oli 54,84 km² ja asukasluku vuoden 2008 lopussa 15 977. Harenkarspel yhdistyi vuoden 2013 alussa Schagenin ja Zijpen kanssa uudeksi Schagenin kunnaksi.


title: Harenkarspel

text: Kylät:


title: Harenkarspel

text: Asuinalueet:


title: Sumea joukko

text: Sumea joukko on joukko, jossa joukkoon kuuluvilla alkioilla kuulumisen astetta kuvaa kuuluvuusarvo. Sumean joukon matemaattista käsitteen esitti 1965 azerbaidžanilainen Lotfi A. Zadeh (s. 1921). Hän jatkoi työtään tällä saralla esittämällä vielä 1973 sumean logiikan teorian.


title: Sumea joukko

text: Sumean joukon teoria laajentaa klassisen joukko-opin (Cantor) joukon käsitettä. Kun klassisessa joukko-opissa alkio joko kuuluu joukkoon tai on sen ulkopuolella, eli se noudattaa kaksiarvoista logiikkaa (kts. kolmannen poissulkeva sääntö), niin sumeassa joukossa alkion kuuluvuuden vahvuutta kuvattaan reaaliluvulla, joka kuuluu suljettuun väliin [0,1].


title: Sumea joukko

text: Sumeissa joukoissa kysymys on tietoisesti epätarkkarajaisesta joukosta. Esimerkiksi voimme ottaa kirjojen sumean joukon: ”Kirja käsittelee aihetta x” . Tässä x voi olla mikä tahansa aihe rakkaudesta maanjäristykseen tai ahvenista geenimutaatioon. Kirjan kuuluvuusarvo joukossa voidaan määritellä esimerkiksi seuraavasti: kirjan aihetta x käsittelevien sivujen lukumäärä / sivujen kokonaismäärällä.


title: Sumea joukko

text: Sumea joukko on pari (A,m), jossa A on joukko ja m kuvaus: A → [0,1]. Kaikille x, jotka kuuluvat A:han on olemassa m(x), alkion x "joukkoon kuulumisen aste". Jos formula_1 niin tämä (A,m) voidaan merkitä: {formula_2 /formula_3...,formula_4/formula_5 }.


title: Sumea joukko

text: Alkio, jonka arvo kuvauksessa m on 0, ei kuulu sumeaan joukkoon, eli on sen ulkopuolella, ja jos kyseinen arvo on 1, kuuluu kyseinen alkio täydellisesti sumeaan joukkoon. Sumean joukkoa {x kuuluu A:han | m(x) > 0} kutsutaan joukon kannaksi (engl. "support") ja joukkoa {x kuuluu A:han | m(x) = 1} joukon ytimeksi (engl. "kernel").


title: Sumea joukko

text: c(A) = 1 − formula_7


title: Sumea joukko

text: Sumeat joukot ja todennäköisyyksien teoria eivät ole samaa perhettä, vaikka niin virheellisesti voisi päätellä kuvauksen kuvapisteiden joukosta [0..,1]. Joukkojen sumeudessa sattumalla ei ole mitään osaa, kun taas todennäköisyyslaskennan teoreettinen lähtökohta on ennalta arvaamaton sattuma.


title: Ioánnis Bouroúsis

text: Ioánnis ”Giánnis” Bouroúsis (, s. 17. marraskuuta 1983 Kardítsa) on kreikkalainen koripalloilija.


title: Ioánnis Bouroúsis

text: Bouroúsis aloitti koripallon vasta lukio-iässä. Ensimmäinen koripalloseura oli kotikaupungin Gimnastikos Sillogos Karditsas. Vuonna 2000 hän päätti tehdä uralleen tärkeän liikkeen ja liittyi AEK Ateenan miehistöön, jossa hän pelasi ensimmäisen pelinsä kaudella 2002–2003. Kautta 2008–2009 moni pitää Bouroúsiksen läpimurtokautena. Kauden jälkeen hänet valittiinkin Euroliigan ykköstähdistöön.


title: Ioánnis Bouroúsis

text: Vuonna 2009 Bouroúsis teki Olympiakosin kanssa kolmen vuoden jatkosopimuksen, vaikka San Antonio Spurs oli osoittanut myös kiinnostuksensa. Hän pelasi seurassa vuoteen 2011 asti, kunnes siirtyi italialaiseen Olimpia Milanoon.


title: Ioánnis Bouroúsis

text: Bouroúsis päätti maajoukkueuransa vuoden 2015 EM-kilpailuihin.


title: Karma Killer

text: Karma Killer on suomalaisen hard rock -yhtye Negativen neljäs studioalbumi. Albumi julkaistiin 17. toukokuuta 2008 ja siltä julkaistiin kolme singleä: "Won't Let Go," "Giving Up!" ja "An Ornament". "Won't Let Go" -kappaleesta kuvattiin myös musiikkivideo. Julkaisuviikollaan albumi pääsi välittömästi Suomen virallisen albumilistan sijalle 3. Kitaristi Jukka Mikkonen ei enää kuulunut yhtyeen kokoonpanoon, koska hänet erotettiin yhtyeestä tammikuussa 2008. Hänen tilalleen valittiin kesän 2008 keikoiksi Technicolour-yhtyeestä tuttu Gary, mutta hän ei enää jatkanut Negativessa. Hän ei soita levyllä.


title: God Likes Your Style

text: God Likes Your Style on suomalaisen hard rock-yhtye Negativen kokoelmalevy, joka julkaistiin 17. kesäkuuta 2009. Albumi koostuu pääasiassa singlen B-puolista ja sisältää myös live- ja akustisia versiointeja yhtyeen hittikappaleista. Albumin nimi tulee Jonne Aaronin ensimmäisestä kappaleesta, jonka hän sävelsi Negativelle.


title: God Likes Your Style

text: Albumi ylsi Suomen virallisen listan sijalle 3.


title: Kemijoki (yritys)

text: Kemijoki Osakeyhtiö on vuonna 1954 perustettu suomalainen energiayhtiö, jonka päätoimiala on energian tuottaminen vesivoiman avulla. Yhtiön kotipaikka on Rovaniemellä ja henkilökuntaa sillä on 42 (2015). Yhtiön pääomistaja on Suomen valtio, joka omistaa osakkeista 50,10 prosenttia.


title: Kemijoki (yritys)

text: Kemijoen valjastamista energiantuotantoon alettiin suunnitella Lapin sodan jälkeen, kun piti korvata Pariisin rauhassa menetetty tuotanto. Valtioneuvosto teki vuonna 1952 periaatepäätöksen yhtiön perustamisesta ja perustava kokous pidettiin 15. lokakuuta 1954. Osakkaiksi tulivat valtion lisäksi valtio-omisteiset Imatran Voima Oy ja Veitsiluoto Oy.


title: Kemijoki (yritys)

text: Petäjäskosken laitoksen rakentaminen aloitettiin vuonna 1953 ja seuraavat laitokset Pirttikoski ja Valajaskoski valmistuivat 1959 ja 1960.


title: Kemijoki (yritys)

text: Yhtiö omistaa yhteensä 20 voimalaitosta, joista 16 Kemijoen vesistöalueella, kaksi Lieksanjoessa ja kaksi Kymijoessa. Laitosten yhteenlaskettu teho on yli 1000 megawattia. Vuonna 2015 yhtiön vesivoimalaitokset tuottivat sähköä yhteensä 5 333 gigawattituntia.


title: Kemijoki (yritys)

text: Yhtiö kattaa kolmanneksen valtakunnallisesta säätöenergian tarpeesta ja on siten merkittävä sähköenergian tuottaja. Vuonna 2015 Kemijoki-konsernin liikevaihto oli 38,7 miljoonaa euroa ja taseen loppusumma oli 474,2 miljoonaa euroa . Koko osakepääoma oli 41,3 miljoonaa euroa.


title: Kemijoki (yritys)

text: Yhtiö siirtyi vuonna 2014 uuteen kumppanimalliin, jossa se hankkii pääosan toiminnoistaan ulkoisilta palvelutoimittajilta. Uudessa toimintamallissa Kemijoen vesistön voimalaitosten paikalliskäytöstä ja kunnossapidosta vastaa Caverion Suomi Oy, Kymijoen voimalaitosten paikalliskäytöstä, kunnossapidosta ja käytönvalvonnasta Stora Enso Publication Papers Oy, Lieksanjoen voimalaitosten paikalliskäytöstä ja kunnossapidosta Maintpartner Oy ja velvoite-, ympäristö- ja patoturvallisuustöistä Infrakat Oy.


title: Kemijoki (yritys)

text: Yrityksen mukaan Vuotoksen tekoaltaalla voitaisiin merkittävästi rajoittaa tulvavahinkoja. Kemihaaran altaassa olisi vettä korkeintaan noin 1 000 miljoonaa kuutiometriä, mikä olisi energiantuotannolle optimaalinen määrä. Suomen luonnonsuojeluliitto pitää hanketta lainvastaisena ja katsoo Natura-alueen purkamisen vaativan painavampia perusteluja.


title: Okskarbatsepiini

text: Okskarbatsepiini (kauppanimeltään Trileptal) on ensisijaisesti epilepsian hoitoon tarkoitettu lääkeaine, jolla on myös mielialaa tasaavia vaikutuksia. Okskarbatsepiini on karbamatsepiini-johdannainen, joka soveltuu hyvin paikallisalkuisten epileptisten kohtausten hoitoon.


title: Okskarbatsepiini

text: Okskarbatsepiini vaikuttaa normalisoimalla hermosolujen viestintää aivoalueella, josta sairauden oireet ovat lähtöisin.


title: Thomas Curtis

text: Thomas Pelham ”Tom” Curtis (9. tammikuuta 1873 – 23. toukokuuta 1944) oli yhdysvaltalainen yleisurheilija ja olympiavoittaja, joka kilpaili pikajuoksuissa. Curtis matkusti Ateenan olympialaisiin 1896 Bostonin urheiluliiton jäsenenä. Olympialaisissa hän kilpaili ensin 100 metrin juoksussa ja pääsi finaaliin, mutta vetäytyi siitä valmistautuakseen pääkilpailunsa 110 metrin aitajuoksun loppukilpailuun. Siitä tuli Curtisin ja Yhdistyneen kuningaskunnan Grantley Gouldingin välinen kamppailu, kun Frantz Reichel ja William Hoyt puolestaan vetäytyivät tästä kilpailusta. Tiukan taistelun päätteeksi tuomarit ilmoittivat, että Curtis voitti viidellä senttimetrillä.


title: Thomas Curtis

text: Curtisin aika 100 metrillä, 12,2, sivusi olympiaennätystä. Hänen 110 metrin aitojen voittoaikansa 17,6 oli matkan ensimmäinen olympiaennätys.


title: Thomas Curtis

text: Innokkaana amatöörivalokuvaajana Curtis otti olympialaisissa monia arvokkaita kuvia. Hän palveli kapteenina Massachusettsin osavaltion vartiossa ja oli osavaltion silloisen kuvernööri Calvin Coolidgen sotilaallisena apulaisena ensimmäisessä maailmansodassa. Hän myös osallistui leivänpaahtimen kehittämiseen ja julkaisi humoristisia muistelmia Ateenan olympialaisista 1896.


title: Ottignies-Louvain-la-Neuve

text: Ottignies-Louvain-la-Neuve on kunta Belgian Vallonian alueella Vallonian Brabantin provinssissa. Siellä on arviolta 31 562 asukasta (vuonna 2016) ja sen pinta-ala on 33 neliökilometriä. Kunnassa on kaksi pääosaa, Ottignies ja Louvain-la-Neuve. Louvain-la-Neuve, "Uusi Leuven", syntyi kun Leuvenin yliopisto jaettiin kieliriidan vuoksi ja sen ranskankielisestä osasta muodostetulle Université Catholique de Louvain (UCL) -yliopistolle rakennettiin uusi kampus tuolloiseen Ottigniesin kuntaan.


title: Ottignies-Louvain-la-Neuve

text: Ottignies-Louvain-la-Neuvessa sijaitsee vuonna 1971 perustettu Louvain-la-Neuven tiedepuisto, joka on Vallonian suurin ja koko Belgian ensimmäinen tiedepuisto.


title: Schindler (täsmennyssivu)

text: Schindler voi tarkoittaa seuraavia asioita tai henkilöitä:


title: Henry Surtees

text: Henry Surtees (18. helmikuuta 1991 Lingfield, Surrey – 19. heinäkuuta 2009) oli brittiläinen autourheilija. Hänen isänsä, John Surtees on ainoa kaksi- ja nelipyöräisillä maailmanmestaruuden voittanut kuljettaja.


title: Henry Surtees

text: Vuonna 2009 Surtees pääsi mukaan FIA:n uudelleen perustamaan Formula 2 -sarjaan. Ennen kuolemaansa Surtees ehti ajaa sarjassa kahdeksan kilpailua, saavuttaen yhden paalupaikan ja kolmossijan.


title: Henry Surtees

text: Surtees menehtyi kauden kahdeksannessa kisassa Brands Hatchissa. Kisan puolivälissä ulosajaneen Jack Clarken auton takarengas osui Surteesin päähän, jolloin hän menetti tajuntansa ja ajoi ulos seuraavassa mutkassa. Surteesin tila saatiin vakautettua radan lääkärikeskuksessa, ennen kuin nuorukainen kiidätettiin Royal Londonin sairaalaan. Myöhemmin sairaalassa hänen vahvistettiin kuolleen päävammoihin.


title: Vampiraatit

text: Vampiraatit () on brittiläisen Justin Somperin luoma kirjasarja. Kirjasarja sijoittuu vuoteen 2505, ja kertoo kaksoissisaruksista Grace ja Connor Tempestista, joiden äitiä ei kirjasarjan alussa tunneta ja majakanvartija-isä Dexter kuolee lasten ollessa 14-vuotiaita. Lapset eivät halua orpokotiin eivätkä hienostoperhe Busbyjen luo (jonne jompaankumpaan heidät olisi pakotettu asumaan), joten he karkaavat asuinpaikastaan Puolinkuupoukamasta merelle edesmenneen Dexter Tempestin pienellä purrella, Louisianan Leidillä. Myrskyssä vene tuhoutuu ja sisarukset joutuvat erilleen. Connorin pelastaa merirosvoalus "Diablon" ensimmäinen perämies Cheng Li, ja kapteeni Molucco Wrathe pestaa hänet osaksi miehistöä. Grace taas päätyy nuoren kadetti Lorcan Fureyn pelastamana vampiraattilaivalle, joka seilaa vain öisin. Connorin totutellessa merirosvon arkeen Grace joutuu asumaan päivät pitkät suljettuna hytissään "omaksi turvallisuudekseen", vampiraattilaivan salaperäisen kapteenin määräyksen seurauksena. Ainoana seurana hänellä on uusi ystävänsä Lorcan. Samaan aikaan Connor ei kuitenkaan usko sisarensa menehtyneen, ja on päättänyt etsiä tämän. Kaksoset löytävätkin toisensa, mutta kohtalo kiskoo heidät taas erilleen.


title: Kytökarhunsammal

text: Kytökarhunsammal ("Polytrichastrum longisetum") on pystykasvuinen pohjakerroksien sammallaji. Se kuuluu "Polytrichaceae"-heimoon ja karhunsammalten sukuun.


title: Kytökarhunsammal

text: Laji on Suomessa elinvoimainen. Sitä esiintyy lauhkeilla vyöhykkeillä ja havumetsäalueilla. Skandinaviassa kytökarhunsammal kasvaa yleisenä etelä- ja keskiosissa. Suomessa sitä kasvaa lähes koko maassa. Pohjois-Suomessa se on harvinainen. Sitä kasvaa varjoisilla paikoilla jyrkänteillä, kivillä, kallioilla, ravinteikkaissa korvissa ja metsämaalla.


title: Kytökarhunsammal

text: Kytökarhunsammal on 2-kotinen ja sen itiöt ovat pieniä.


title: Penelope ”Penny” Widmore

text: Penelope ”Penny” Widmore on kuvitteellinen hahmo televisiosarjassa "Lost". Häntä näyttelee Sonya Walger.


title: Penelope ”Penny” Widmore

text: Penny Widmore on Charles Widmoren tytär, Faradayn puolisisar ja Desmondin vaimo. Penny tapaa Desmondin ensimmäisen kerran vuonna 1994 Skotlannissa samana päivänä kun Desmond erotetaan luostarin veljeskunnasta. Penny saapuu noutamaan viinilähetyksen veljeskunnalta ja pyytää Desmondin mukaan Carlisleen viemään viinin. Penny ja Desmond seurustelevat kahden vuoden ajan, minkä aikana Penny jopa muuttaa Desmondin asuntoon. Desmond pyytää Charlesilta tämän tyttären kättä, mutta Charles kieltäytyy. Penny sanoo olevansa tyytyväinen siihen, ettei että Desmond suostunut töihin Widmoren yrityksessä tietämättä Desmondin aviopyynnöstä, sanoen aikovansa juhlia asiaa.


title: Penelope ”Penny” Widmore

text: Desmond yrittää Charlesin aikeista huolimatta yhä kosia Pennyä, mutta hän yllättäen muuttaa mielensä jalankulkijan otettua valokuvan hänestä ja Pennystä. Desmond alkaa tuntea arvottomuutta ja kyvyttömyytä huolehtia Pennystä ja sanoo tämän ansaitsevan parempaa. Eron jälkeen Penny sanoo Desmondia pelkuriksi.


title: Penelope ”Penny” Widmore

text: Myöhemmin Desmond soittaa Pennylle sanoen olevansa pulassa ja tarvitsevan apua. Penny sanoo Desmondille päässeensä eroon tästä, ja ettei hän halua puhua tämän kanssa. Penny sulkee puhelimensa ja vaihtaa numeronsa. Desmond onnistuu kuitenkin saamaan Pennyn osoitteen Charlesilta ja rukoilee saadakseen puhua Pennyn kanssa. Desmond sanoo vain pyytävänsä Pennyn puhelinnumeroa ja soittavansa Pennylle jouluaattona kahdeksan vuoden kuluttua. Lopulta Penny suostuu antamaan numeronsa ja häätää Desmondin asunnostaan.


title: Penelope ”Penny” Widmore

text: Erosta huolimatta Penny yhä rakastaa Desmondia, eikä luovuta heidän suhteen. Hän kirjoittaa rakkauskirjeen Desmondille ja asettaa sen kirjan väliin, kun Desmond lähetetään sotavankilaan. Desmond näkee kirjeen vasta pitkän ajan kuluttua. Desmond kirjoittaa useita kirjeitä Pennylle vankilassa ollessaan, mutta Charles nappaa kaikki kirjeet eikä anna niitä Pennylle. Desmondin vapauduttua Penny etsii Desmondin ja kysyy miksei Desmond kirjoittanut hänelle. Penny myöntää Desmondille Charlesin puhuneen totta kihlauksestaan toisen kanssa, sanoen etteivät he ole vielä päättäneet hääpäiväänsä. Desmond sanoo palaavansa Pennyn luo vuoden kuluttua voitettuaan ensin Charlesin järjestämän venekilpailun.


title: Penelope ”Penny” Widmore

text: Pian Desmondin haaksirikkouduttua saarelle, Penny alkaa etsiä häntä. Penny onnistuu oppimaan jotakin saaresta. Kolme vuotta katoamisen jälkeen ja Desmondin räjäytettyä , kaksi portugalilaista miestä rekisteröivät asemallaan sähkömagneettisen purkauksen ja soittavat Pennylle löytäneensä saaren.


title: Penelope ”Penny” Widmore

text: Naomin saavuttua saarelle, hänellä on mukanaan valokuva Pennystä ja Desmondista. Naomi väittää Pennyn palkanneen hänet etsimään Desmondin, mikä myöhemmin paljastuu valheeksi. Charlien sammutettua häirintälaitteet, hän saa tietämättään yhteyden Pennyyn ja sanoo tälle Desmondin olevan kunnossa.


title: Penelope ”Penny” Widmore

text: Jouluaattona 2004 Desmond soittaa Pennylle "Kahana"-laivalta. Penny tunnustaa rakkautensa Desmondiin ja sanoo tulevansa pelastamaan tämän. Viikko puhelun jälkeen Pennyn etsintäalus löytää pelastuslautan jossa Desmond, Frank ja Oceanicin kuutoset ovat. Penny auttaa selviytyneet Sumballe Desmondin ja Frankin jäädessä Pennyn alukselle.


title: Penelope ”Penny” Widmore

text: Lokakuussa 2005 Ben kohtaa Charlesin ja sanoi tälle tappavansa Pennyn kostoksi oman tyttärensä kuolemasta. Vähän aikaa pelastuksen jälkeen Penny ja Desmond menevät naimisiin. Purjehtiessaan Filippiineillä Penny synnyttää Desmondille pojan, joka saa nimekseen Charlie. Kolme vuotta myöhemmin Desmond herää aluksellaan nähtyään muiston menneestä. Hän matkustaa Lontooseen etsimään Eloisea. Charlesin annettua Desmondille osoitteen, Desmond palaa alukselleen ja lupaa Pennylle olla palaamatta saarelle.


title: Penelope ”Penny” Widmore

text: Long Beachissa Ben saapuu Pennyn luo ja ampuu Desmondia. Ben ei pysty ampumaan Pennyä nähtyään tämän pojan. Desmond viedään sairaalaan, ja Eloise keskustelee Pennyn kanssa pahoitellen kaikkea tapahtunutta. Pian sairaanhoitaja kertoo Pennylle leikkauksen onnistuneen ja Desmondin olevan kunnossa. Penny menee Desmondin luo, ja Desmond lupaa ettei jätä Pennyä enää koskaan.


title: Penelope ”Penny” Widmore

text: Vaihtoehtoisessa aikajanassa Pennyn sukunimi on Milton ja hän on Charles Widmoren tytär. Desmond saa välähdyksen Pennystä, kun Charlie laittaa kätensä auton ikkunaan. Penny mainitaan Eloisen vieraslistassa, mutta Eloise ei anna Desmondin lukea listaa ja kehottaa Desmondia lopettamaan Pennyn etsimisen. Faraday sanoo Desmondille Pennyn olevan hänen puolisisarensa ja kertoo mistä Pennyn voi löytää. Desmond löytää Pennyn stadionilta, ja Penny sanoo muistavansa Desmondin jostakin. Desmondin pyörryttyä Pennyn edessä ja havahduttua, Penny suostuu tapaamaan hänet eräässä kahvilassa. Myöhemmin Penny on läsnä kirkossa Desmondin ja selviytyneiden kanssa, kun Christian avaa kirkon ovet ja kirkas valkoinen valo ympäröi selviytyneet siirtäen heidät eteenpäin.


title: Labinsk

text: Labinsk () on kaupunki Krasnodarin aluepiirissä Venäjällä. Se sijaitsee Labajoen varrella 281 Krasnodarista itään. Kaupunki on Labinskin piirin keskus. Sen kautta kulkee Armavirin ja Tuapsen väliseltä rautatieltä haarautuva sivurata (Labinskajan asema). Asukkaita on 61 100 henkeä (vuonna 2008).


title: Labinsk

text: Vuonna 1841 paikalle rakennettiin linnoitettu kasakkakylä, jossa vuosisadan lopulla oli yli 14 000 asukasta. Vuonna 1947 siitä tuli Labinskin kaupunki. Nykyään siellä on elintarvike- ja kemian teollisuutta.


title: Labinsk

text: Vuonna 1989 Labinskiin valmistui suomalaisen työyhteenliittymän Valio-Hankkija-YIT toimittama juustola sekä maidon- ja heranjalostuslaitos.


title: Brian Robertson

text: Brian "Robbo" Robertson (12. helmikuuta 1956 Clarkston, Skotlanti) on skotlantilainen kitaristi. Hänet tunnetaan parhaiten Thin Lizzyn entisenä kitaristina. Hän on myös soittanut Motörheadissa.


title: Brian Robertson

text: Kitaran lisäksi Robertson opiskeli lapsuudessaan myös sellon, klassisen pianon ja rumpujen soittoa. Hän liittyi 18-vuotiaana koesoiton kautta Thin Lizzyn kitaristiksi vuonna 1974 ja muodosti yhdessä Scott Gorhamin kanssa tuplakitaroinnin pioneereina tunnetuksi tulleen kitaristikaksikon. Robertson erosi yhtyeestä lopullisesti vuonna 1978 oltuaan jo aiemmin sivussa yhtyeen toiminnasta hänen riitaannuttua johtohahmo Phil Lynottin kanssa. Robertson vieraili lavalla vuonna 1983 Thin Lizzyn jäähyväiskiertueen konserteissa.


title: Brian Robertson

text: Thin Lizzyn jälkeen hän perusti yhdessä Jimmy Bainin (ex-Rainbow) kanssa lyhytikäiseksi jääneen Wild Horses-yhtyeen. 1982 Eddie Clarken erottua Motörheadista kesken Pohjois-Amerikan kiertuetta Robertson kutsuttiin hänen tilalleen. Hän pysyi yhtyeessä vuoden 1983 loppuun saakka ja oli mukana "Another Perfect Day"-albumilla. Tiettävästi hän ei ollut halukas soittamaan joitakin yhtyeen suosituimmista kappaleista konserteissa ja myös päihteiden käyttö oli yksi erottamisen syy


title: Brian Robertson

text: Motörheadin jälkeen Robertson on soittanut mm. Statetrooper-yhtyeessä ja 2000-luvulla hän on esiintynyt vierailijana useissa Thin Lizzy-tribuuttiyhtyeissä. Hän on tehnyt yhteistyötä myös suomalaisen Five Fifteen-yhtyeen kanssa. Vuonna 2010 Robertson julkaisi ensimmäisen sooloalbuminsa "Diamonds and Dirt".


title: Brian Robertson

text: Robertson on maininnut esikuvikseen Freddie Kingin, Jeff Beckin, Eric Claptonin, Peter Greenin sekä Billy Gibbonsin. Pääkitaroinaan hän on käyttänyt Gibsonin Les Paul Deluxe- ja Les Paul Custom-malleja. Hänen soittoaan leimaa myös wah wah-pedaalin runsas käyttö soolojen aikana.


title: Labytnangi

text: Labytnangi () on kaupunki Jamalin Nenetsian piirikunnassa Venäjällä. Se sijaitsee Obin länsirannalla 20 kilometriä Salehardista luoteeseen.


title: Labytnangi

text: Kaupungissa on Mikunin ja Vorkutan väliseltä rautatieltä haarautuvan sivuradan pääteasema, laivalaituri. Salehardin lentokenttä Ob-joen toisella puolella palvelee myös Labytnangia. Kesäisin sinne oli lauttayhteys, talvella linja-autoyhteys (jäätie). Siltayhteyttä Ob-joen yli kuitenkin rakennetaan ja sen käyttöönottoa on suunniteltu vuodeksi 2012.


title: Labytnangi

text: Labytnangin kaupunki muodostaa kaupunkipiirin, joka on piirikunnan alainen itsenäinen kuntatason hallinnollinen alue. Asukkaita kaupungissa oli 26 936 henkeä (vuonna 2010).


title: Labytnangi

text: Kaupungin nimi juontuu hantin kielen sanoista "lapyt naŋk" ”seitsemän lehtikuusta”.


title: Labytnangi

text: 1800-luvun alussa paikalla oli pieni nenetsiasutus. Keväästä 1947 syksyyn 1948 seudulle rakennettiin rautatietä Neuvostoliiton turvallisuuspoliisin Gulag-ojennusleirin työvoimalla Komin tasavallan Tšymistä Ural-vuoriston länsipuolelta. Rautatien valmistuttua vuonna 1948 perustettiin puutavaran lastausasema. 1960-luvulla alettiin hyödyntää seudun maakaasuesiintymiä. Vuonna 1975 Labytnangin taajamasta tuli kaupunki.


title: Hannes Snellman (asianajotoimisto)

text: Asianajotoimisto Hannes Snellman on pohjoismainen asianajotoimisto, joka on erikoistunut haastaviin liike-elämän transaktioihin ja vaativaan riidanratkaisuun. Toimipisteet sijaitsevat Helsingissä, Moskovassa, Pietarissa ja Tukholmassa. Toimisto työllistää yli 300 liikejuridiikan ammattilaista.


title: Hannes Snellman (asianajotoimisto)

text: Yhtiö on perustettu vuonna 1909. Yksi sen ensimmäisistä toimeksiannoista oli laatia asiakirjat liittyen C. G. E. Mannerheimin nimittämiseksi Suomen valtionhoitajaksi.


title: Natsien ihmiskokeet

text: Natsien ihmiskokeet olivat erilaisia esimerkiksi ihmisen ominaisuuksiin ja tauteihin liittyviä ihmiskokeita. Psykiatristen sairaaloiden potilailta ja sittemmin keskitysleirien vangeilta tutkittiin rotuhygieniaan ja pakkosterilisaatioon liittyviä asioita.


title: Natsien ihmiskokeet

text: Tunnetuimpia ihmiskokeiden tekijöitä oli Josef Mengele (tunnetaan myös lempinimellä ”Auschwitzin kuolemanenkeli”), joka toimi lääkärinä Auschwitzin keskitysleirillä. Ihmiskokeisiin osallistuneita SS-lääkäreitä tuomittiin sodan päätyttyä lääkärioikeudenkäynnissä.


title: Natsien ihmiskokeet

text: SS-lääkäri Hovenin todistajanlausunnossa Nurnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä."


title: Kellopunamesikko

text: Kellopunamesikko ("Myzomela sanguinolenta") on Australiassa, Indonesiassa ja Uudessa-Kaledoniassa tavattava mesikkoihin kuuluva varpuslintu.


title: Kellopunamesikko

text: Kellopunamesikko on pienehkö lintu, kooltaan 9–11 cm. Aikuisen koiraan rinta, pää ja selkä ovat kirkkaan punaiset. Siivet ovat väriltään mustat. Koiraan alavatsa on valkoinen, joskin myös täysin punavatsaisia populaatioita tunnetaan.. Naaraat ja nuoret linnut ovat yleisväritykseltään ruskeita. Poskissa niillä on punertava täplä. Pyrstö on kellopunamesikolla suhteellisen lyhyt ja nokka on pitkä ja alaspäin kaareva.


title: Kellopunamesikko

text: Kellopunamesikko elää Indonesialle kuuluvista saarista muun muassa Sulawesilla, Sulalla, Bacanilla ja Burulla. Lisäksi laji elää Uudessa-Kaledoniassa ja Australiassa. Australiassa lajia tavataan itärannikolla Queenslandista Victorian osavaltioon ulottuvalla alueella. Laji on pääosin paikkalintu eivätkä eri saarilla elävät populaatiot sekoitu. Populaatiot ovat huomattavasti eristäytyneitä muista populaatioista. Australiassa kellopunamesikot elävät avoimissa metsissä ja erityisesti vesialueiden läheisyydessä. Toisinaan lajia tavataan myös sademetsissä. Lintuja tavataan myös kaupunkien puistoissa ja puutarhoissa. Indonesiassa lajia tavataan alkuperäisissä tiheissä vuoristometsissä, jotka sijaitsevat yleensä 700–2 400 metrin korkeudella merenpinnasta.


title: Kellopunamesikko

text: Kellopunamesikoiden pesimäkausi kestää heinäkuulta tammikuuhun. Yhdellä linnulla voi olla jopa kolme pesintää saman pesimäkauden aikana. Kuppimainen pesä rakennetaan oksanhaarukkaan ruohoista ja puunkuoresta ja sidotaan yhteen hämähäkin seitillä. Naaras munii yleensä kaksi munaa, joita vain se hautoo. Koiras auttaa poikasten ruokinnassa.


title: Kellopunamesikko

text: Kellopunamesikon ravinto koostuu pääasiassa kasvien medestä, mutta se syö myös hedelmiä ja hyönteisiä. Linnut ruokailevat yksin, pareittain tai pieninä parvina.


title: Laduškin

text: Laduškin (, vuoteen 1946 saakka "Ludwigsort") on kaupunki Kaliningradin alueen Bagrationovskin piirissä Venäjällä. Se sijaitsee lähellä Itämereen kuuluvan Veikselinhaffin rantaa 28 kilometriä Kaliningradista lounaaseen. Kaupungin kautta kulkee Kaliningradin ja Mamonovon välinen rautatie (Laduškinin asema) sekä A194-valtatie. Asukkaita on 3 800 henkeä (vuonna 2008).


title: Laduškin

text: Kaupunki on perustettu vuonna 1314. Vuoteen 1945 saakka se kuului Saksan Itä-Preussiin. Nykyisen nimensä se on saanut lähiseudulla kaatuneesta Neuvostoliiton sankarista I. M. Laduškinista.


title: Langepas

text: Langepas () on kaupunki on kaupunki Hanti-Mansian piirikunnan Nižnevartovskin piirissä Venäjällä. Se sijaitsee Obin varrella 545 kilometriä Hanti-Mansijskista itään. Kaupungin kautta kulkee Surgutin ja Nižnevartovskin välinen rautatie (Langepasin asema). Asukkaita on 41 800 (vuonna 2008).


title: Langepas

text: Nimi Langepas tarkoittaa hantiksi ”oravien asuinseutua”. Vuonna 1980 alettiin rakentaa öljytyöläisten taajamaa, josta tuli kaupunki vuonna 1985. Seudulla harjoitetaan öljyn ja kaasun tuotantoa.


title: Leninsk (Volgogradin alue)

text: Leninsk () on kaupunki Volgogradin alueella Venäjällä. Se sijaitsee Volgan sivuhaaran Ahtuban rannalla 78 kilometriä Volgogradista itään. Kaupunki on Leninskin piirin keskus. Sen kautta kulkee Volgogradin ja Astrahanin välinen rautatie (Leninskin asema). Asukkaita on 15 400 henkeä (vuonna 2008).


title: Leninsk (Volgogradin alue)

text: Paikalla sijainnut Prišibin kylä nimettiin vuonna 1919 Leninskiksi. Vuonna 1963 siitä tuli kaupunki. Nykyään se on maatalousalueen keskus, jossa on elintarvike- ja konepajateollisuutta.


title: Rosvo-Rudolf

text: Rosvo-Rudolf oli tšekkoslovakialainen piirrossarja, jota esitettiin Suomessa ensimmäisen kerran vuosina 1974–1975 ja uusintoina vuosina 1982, 1987–1988 sekä 1998.


title: Rosvo-Rudolf

text: Suomen tv:ssä Jukka Virtanen esitti Rosvo-Rudolfia ja toimi myös kertojana.


title: Rosvo-Rudolf

text: Sarjan alkuperäinen nimi on "O loupežníku Rumcajsovi".


title: Leninsk-Kuznetski

text: Leninsk-Kuznetski () on kaupunki Kemerovon alueella Venäjällä. Se sijaitsee Kuznetskin kattilalaaksossa Obin sivujoen Injan varrella 131 kilometriä Kemerovosta etelään. Kaupungin kautta kulkee Siperian radalta haarautuva sivurata. Asukkaita on 105 400 (vuonna 2008).


title: Leninsk-Kuznetski

text: 1800-luvun lopulla seudulle syntyi Koltšuginon kaivostaajama. Vuonna 1922 se sai nimen Lenino, ja vuonna 1925 siitä tuli Leninsk-Kuznetskin kaupunki. Tärkein teollisuudenala on kivihiilen tuotanto. Kaupungissa on myös koneenrakennus-, kemian, rakennustarvike- ja elintarviketeollisuutta.


title: Larry Perkins

text: Larry Perkins (s. 18. maaliskuuta 1950 Cowangie, Victoria) on entinen australialainen Formula 1 -kuljettaja. Hän osallistui viiteentoista Formula 1 -osakilpailuun kausilla 1974 ja 1976–1977. Hän oli parhaimmillaan kahdeksas Belgian GP:ssä 1976, jossa hän ajoi Boro-tallin parhaan sijoituksen.


title: Larry Perkins

text: Perkins voitti Australian Formula 2 -sarjan mestaruuden vuonna 1972. Hän voitti myös Euroopan Formula 3 -sarjan mestaruuden vuonna 1975. Formula 1 -uran jälkeen hän voitti Formula 5000- ja Touring car -sarjojen mestaruudet. Perkins on voittanut myös Bathurst 1000 -kilpailun kuudesti vuosina 1982–1984, 1993, 1995 ja 1997. Lopetettuaan kilpailemisen vuonna 2003, hän keskittyi omaan V8 Supercar -tiimiinsä.


title: Larry Perkins

text: Perkins valittiin V8 Supercar Hall of Fameen vuonna 2008. Hänen poikansa Jack ajaa myös V8 Supercar -sarjassa.


title: Me halutaan olla...

text: Me halutaan olla... on Kake Singersin esikoisalbumi. Albumin julkaisi Kräk vuonna 1979.


title: Me halutaan olla...

text: Albumi sisältää muun muassa yhtyeen tunnetuimmat kappaleet "Me halutaan olla neekereitä", "Kakerock" ja "Mäntsälä mielessäin".


title: Grantley Goulding

text: Grantley Thokmas Smart Goulding (23. maaliskuuta 1874 Hartpury – 1944 Umkomaas, Etelä-Afrikka) oli brittiläinen yleisurheilija ja olympiamitalisti, joka kilpaili 110 metrin aitajuoksussa. Hän syntyi rikkaaseen perheeseen Gloucestershireen, mutta muutti myöhemmin Etelä-Afrikkaan. Goulding voitti muutamia kilpailuja jo vuonna 1895, mutta hänet muistettaneen parhaiten mitalistaan Ateenan olympialaisissa vuotta myöhemmin. Hän voitti alkueränsä ja pääsi finaaliin, jossa häntä vastassa oli vain Thomas Curtis, sillä muut kilpailijat olivat vetäytyneet. Goulding johti kilpailua aina viimeiselle aidalle saakka, mutta hävisi lopulta niukalla viiden senttimetrin erolla.


title: Roger Penske

text: Roger Penske (s. 20. helmikuuta 1937 Sharker Heights, Ohio) on yhdysvaltalainen kilpatallin omistaja ja entinen Formula 1 -kuljettaja. Hän osallistui kahteen Formula 1 -osakilpailuun kausilla 1961–1962. Hän oli parhaimmillaan kahdeksas Yhdysvaltain GP:ssä 1961.


title: Roger Penske

text: Roger on Penske Racing -tallin perustaja ja pääomistaja. Talli on kilpailut muun muassa Indycar, NASCAR, Formula 1 ja monessa muussakin urheiluautosarjassa. F1-sarjassa talli kilpaili vuosina 1974–1976 voittaen Itävallan GP:n vuonna 1976.


title: Albert Tyler

text: Albert Clinton Tyler (4. tammikuuta 1872 – 25. heinäkuuta 1945) oli yhdysvaltalainen yleisurheilija ja olympiamitalisti, joka kilpaili seiväshypyssä. Hän voitti lajissaan hopeaa Ateenan olympialaisissa 1896 tuloksella 320.


title: Ižstal Iževsk

text: Ižstal Iževsk () on venäläinen jääkiekkoseura, joka tulee Udmurtiasta, Iževskistä. Joukkue pelaa maan toisella sarjatasolla Vysšaja Ligassa keskisessä divisioonassa. Joukkueen kakkosryhmä pelaa maan kolmanneksi korkeimmalla sarjatasolla Pervaja Ligassa.


title: Ižstal Iževsk

text: Ižstal Iževsk perustettiin vuonna 1959 Neuvostoliiton kolmannelle sarjatasolle Vtoraja Ligaan. Sieltä Ižstal nousi Pervaja Ligaan kaudeksi 1974–1975 ja voitti samalla kaudella mestaruuden. Joukkue toisti mestaruuden vuosina 1979 ja 1981, minkä jälkeen se nousi Neuvostoliiton jääkiekon mestaruussarjaan. Ižstal pelasi maan pääsarjassa seitsemän kautta sijoittuen parhaimmillaan yhdeksänneksi. Seura pudotettiin takaisin Pervaja Ligaan kaudeksi 1985–1986, mistä se nousi Neuvostoliiton hajottua pariin otteeseen Venäjän pääsarjaan, mutta se on pelannut pääasiassa vuonna 1992 perustetussa nykyisellä toisella sarjatasolla Vysšaja Ligassa.


title: Alexandros Touferis

text: Alexandros Touferis (8. kesäkuuta 1876 Ateena, Kreikka – 14. maaliskuuta 1958) oli ranskalainen yleisurheilija ja olympiamitalisti, joka kilpaili kolmiloikassa ja pituushypyssä. Hän osallistui vuoden 1896 olympialaisiin, jotka järjestettiin hänen synnyinkaupungissaan. Hän voitti hopeaa kolmiloikassa tuloksella 12,70, vaikka hävisikin kilpailun voittaneelle James Connollylle yli metrillä. Pituushypyssä Tuffèri ei sen sijaan sijoittunut neljän parhaan joukkoon. Hän kilpaili kolmiloikassa vielä Pariisin olympialaisissa 1900, jolloin hän sijoittui kuudenneksi.


title: Saw VI

text: Saw VI on vuonna 2009 ensi-iltansa saanut Kevin Greutertin ohjaama kanadalais-yhdysvaltalainen kauhuelokuva, joka on "Saw"-elokuvasarjan kuudes osa. Tyylillisesti se on muiden "Saw"-elokuvien tapaan gore- ja kauhuelokuva. Tuottaja Mark Burg on kuvaillut elokuvaa edeltäjiään väkivaltaisemmaksi. Elokuva kuvattiin Torontossa 30. maaliskuuta – 13. toukokuuta 2009.


title: Saw VI

text: Useimmissa elokuvan keskeisissä rooleissa on sarjasta jo entuudestaan tuttuja näyttelijöitä. Eräisiin aiempien osien avoimiin kysymyksiin saadaan "Saw VI":ssa vastauksia.


title: Saw VI

text: Simone ja Eddie palaavat tajuihinsa päät valjastettuna laitteeseen, joka kiertää ruuveja heidän ohimoihinsa. Kasettinauha kertoo, että hän, joka luovuttaa eniten lihaa kehostaan minuutissa, selviytyy. Eddie leikkaa rasvaa irti vatsastaan, mutta Simone selviytyy testistä katkaistessaan toisen kätensä irti. Poliisi löytää paikalta Peter Strahmin sormenjälkiä, jotka ovat todellisuudessa Mark Hoffmanin lavastamia. Jill Tuck kertoo Hoffmanille ottaneensa Jigsaw’n pelit hallintaansa. Hän antaa Hoffmanille Jigsaw’lta perinnöksi saadut viisi kirjekuorta ja pitää kuudennen kuoren itsellään.


title: Saw VI

text: Harold Abbott -niminen mies kuolee sydänsairauteen sen jälkeen, kun vakuutusyhtiön johtaja William Easton oli peruuttanut hänen sairausvakuutuksensa. Jigsaw’n tahdon mukaisesti Hoffmann järjestää Williamille testin. Hän joutuu Hoffmanin kaappaamaksi ja palaa tajuihinsa happinaamari kasvoillaan sekä suuri ruuvipuristin yläruumiinsa ympärillä. Williamin on tarkoitus kilpailla hengenpidätyksessä yrityksensä talonmiehen kanssa. Tupakoiva talonmies ei pysty pidättämään hengitystään tarpeeksi kauan, ja hän kuolee ruuvipuristimeen. Seuraavassa kammiossa Williamin on pelastettava hirttoköydeltä joko nuori mutta yksinäinen kanslistinsa Allen tai vanha mutta rakastettu sihteerinsä Addy. William pelastaa sihteerinsä. Takautumassa paljastuu, ettei William myöntänyt tukea John Kramerin syöpähoitoon ja että Kramer kritisoi Williamin käyttämää laskukaavaa vakuutushakemuksien hyväksymisessä.


title: Saw VI

text: Williamin työtoveri Debbie on vangittu sokkelon pohjalle rinnassaan laite, joka on asetetettu ampumaan keihäs hänen päänsä läpi ajan loppuessa. William auttaa Debbietä selviytymään sokkelosta, mutta tämä tajuaa, että avain laitteen avaamiseen on Williamin kehossa. Debbie yrittää avata Wiliamin vatsan sirkkelillä, mutta tämä puolustaa itseään, ja lopulta aika loppuu ja keihäs surmaa Debbien. Viimeisessä kammiossa kuusi Williamin kollegaa on asetettu karuselliin, joka pysäyttää kyydissä olevat yksi kerrallaan kuudesti laukeavan haulikon eteen. Williamilla on mahdollisuus estää haulikon laukeaminen kaksi kertaa, mutta katkaisimen painaminen on kivuliasta ja Williamilla on hankaluuksia valita kaksi pelastettavaa työtoveria.


title: Saw VI

text: Peter Strahmin esimies Dan Erickson ja työpari Lindsey Perez saavat teknisen tutkinnan avulla tietää Strahmin olevan kuollut: rikospaikalta löytyneiden sormenjälkien yksityiskohdat paljastavat, ettei Strahm ole voinut jättää niitä jälkeensä elävänä. He myös huomaavat, ettei Seth Baxterille tarkoitetussa nauhassa esiintyvä ääni ole Jigsaw’n ja päättävät purkaa äänenmuuntimen saadakseen selville todellisen äänen. Kun Hoffman tajuaa joutuvansa paljastetuksi, hän tappaa Ericksonin ja Perezin.


title: Saw VI

text: Tara ja hänen poikansa Brent palaavat tajuihinsa häkistä, jonka vastakkaisessa häkissä on toimittaja Pamela Jenkins. Häkkien yläpuolella on tankki täynnä fluorivetyhappoa. Häkeissä on katkaisimet, joissa lukee ”Elämä” ja ”Kuolema”. Suoritettuaan kaikki testinsä William päätyy häkkien väliin, jolloin paljastuu, että Pamela on Williamin sisko sekä Tara ja Brent ovat Harold Abbottin perheenjäseniä. Brent pitää Williamia isänsä murhaajana ja kääntää Kuolema-katkaisinta, jolloin Williamin selkään iskeytyy happoa pumppaavia neuloja, jotka sulattavat hänet kahtia.


title: Saw VI

text: Jill sitoo Hoffmanin tuoliin ja kiinnittää tämän päähän karhunrauta-ansan, josta hänellä on 45 sekuntia aikaa vapautua. Paljastuu, että Williamin lisäksi Jigsaw halusi testata myös Hoffmania ja esitti tahtonsa kuudennessa kirjekuoressa. Jill ei jätä Hoffmanille avainta laitteen avaamiseksi ja poistuu paikalta, mutta Hoffman murtaa kätensä ansan painolla, vapauttaa itsensä tuolista ja heittäytyy ovenkarmin väliin, mikä estää laitetta aukeamasta täysin. Hoffman vetää huutaen itsensä vapaaksi suu osittain repeytyneenä auki.


title: Perkins 108

text: Perkins 108 on brittiläisen Perkinsin valmistama dieselmoottori, jota valmistetaan yli 20 maassa. Moottoria on käytetty muun muassa Ford Transit -pakettiautoissa, Massey Fergusonin traktoreissa ja leikkuupuimureissa.


title: Ioánnis Persákis

text: Ioánnis Persákis (; 1877 Ateena – 1943) oli kreikkalainen yleisurheilija ja olympiamitalisti, joka kilpaili kolmiloikassa. Hän voitti lajissaan pronssia Ateenan olympialaisissa vuonna 1896 tuloksellaan 12,52.


title: Teenage Mutant Ninja Turtles (sarjakuvalehti)

text: Teenage Mutant Ninja Turtles on Mirage Studiosin kustantama sarjakuvalehti, jossa keskitytään Teini-ikäisten mutanttininjakilpikonnien seikkailuihin. Sarjakuvan julkaisemisen aloitti Mirage Studios toukokuussa 1984, jonka luojina olivat Kevin Eastman ja Peter Laird. Sarjakuvaan liittyen on tehty myös toinen samaan universumiin liittyvä sarjakuvasarja "Tales of the TMNT".


text: 1990-luvun jälkeen sarjakuvan päähahmot ovat vierailleet muissa sarjakuvissa, erityisesti Image Comicsin kustantamissa, joka tuotti Turtles-sarjakuvaa vuosina 1996-1999. Muun muassa "Cerberus"-, "Savage Dragon"-, "Flaming Carrot" -sarjakuvissa, sekä alun perin Dark Horse Comicsin kustantamassa "Usagi Yojimbo" -sarjakuvassa. Sittemmin vuodesta 2011 lähtien Miragen myytyä sarjakuvaoikeutensa Viacomille, IDW osti sarjakuvan oikeudet.


text: Turtles-sarjakuva sai alkunsa Eastmanin piirreltyä kotonaan yhdessä Lairdin kanssa huvikseen paperille erilaisia hahmoja. Yksi niistä oli kyyristynyt kilpikonna, jolla oli pään ympärillä ohut naamio ja nunchakut sidottuina käsivarsiin. Tämä oli kaksikon mielestä huvittavaa ja Laird halusi myös piirtää samankaltaisen hahmon. Laird ehdotti, että he loisivat neljä turtles-hahmoa, jotka osaisivat japanilaisia kamppailulajeja ja joilla jokaisella olisi omat teräaseet.


text: Kaksikko päätti tehdä konseptista sarjakuvan, ja he tekivät ensimmäisen numeron, joka parodioi erityisesti heidän arvostamaansa Frank Millerin Daredevil- ja Ronin-sarjakuvia, sekä muita Marvelin sarjakuvia. Muun muassa Daredevil-sarjakuvissa esiintynyt Käsi-niminen ninjaklaani innoitti heidät luomaan Jalkaklaanin. Daredevil oli saanut kykynsä sokean miehen aiheuttamassa liikenneonnettomuudessa, kun radioaktiivista jätettä kuljettanut rekka kaatui. Tähän viitattiin Turtles-sarjakuvissa, jossa Turtlesit syntyivät, kun eräs poika pelasti sokean miehen jäämästä rekan alle, joka kuljetti myös radioaktiivista ainetta. Se muutti pojan hallussa olleet kilpikonnat humanoideiksi viemärissä. Myös Mestari Tikun nimi oli parodia Daredevilin oppi-isästä. Tämän ohella Raphaelin käyttämät sait on viittaus Daredevilissä esiintyvään Elektra-hahmoon.


text: Saatuaan sarjakuvansa valmiiksi Eastman ja Laird päättivät etsiä lehdelle kustantajan, mutta he eivät löytäneet ketään halukasta. Lopulta kaksikko päätti julkaista sarjakuvansa itse Eastmanin saadessa veronpalautuksesta 500 dollaria. He lainasivat vielä Eastmanin sedältä 700 dollaria ja käyttivät rahat tehdäkseen 3000 kopiota tekemästään mustavalko sarjakuvasta. Heille jäi vielä sopiva määrä rahaa mainostamiseen, ja he ostivat mainospaikan sarjakuvauutislehdestä Comics Buyer's Guide.


text: Sarjakuva keskittyi aluksi esittelemään Turtlesien synnyn ja erityisesti heidän ensimmäiseen tehtävään tappaa Silppuri. Heidän mestarinsa Tikku oli ninjutsu mestarin Hamato Yoshin lemmikki, joka kykeni imitoimaan mestarinsa harjoitusliikkeitä tavallisena rottana. Yoshi joutui kuitenkin pakenemaan Japanista Yhdysvaltoihin tappaessaan Oroku Nagin, joka oli puolestaan tappaa molempien miesten rakastaman naisen. Kuoleman myötä Nagin nuorempi veli Oroku Saki vannoi kostoa Yoshille ja harjoitteli samaisessa jalkaklaanissa ninjutsu mestariksi. Hänet ylennettiin johtamaan omaa joukkoaan Yhdysvaltoihin, jossa Saki otti alter egoksi Silppurin ja tappoi Yoshin. Tämän seurauksena Tikku jäi kodittomaksi, kunnes sattui samaan viemäriin, jossa Turtlesit olivat joutuneet mutaation altistamiksi. Hän päätti ottaa kilpikonnat huostaansa ja nimesi ne vanhan renessanssitaidekirjasta löytämiensä henkilöiden perusteella; Leonardo, Donatello, Raphael ja Michelangelo. Kilpikonnien kasvettua isommiksi ja kyettyään myös puhumaan, Tikku päätti opettaa heille ninjitsua niin kauan kunnes hän tuntisi poikien olevan valmiita kostamaan mestarinsa Yoshin kuoleman.


text: Voitettuaan Silppurin Tikku antoi pojilleen vapaat kädet tehdä mitä haluavat, sillä heidän päätarkoituksensa oli täytetty. Tikku kuitenkin pysyi kilpikonnien mestarina ja isähahmona. Ensimmäisen osan aikana Turtlesit tapaavat toisessa numerossa Aprilin, josta tulee myöhemmin heidän liittolainen ja ystävä. Lisäksi Raphael esittelee myöhemmin uuden ihmisystävän Casey Jonesin. Sarjakuvan aikana Turtleseilla on lähinnä kaksi päävastusta Silppuri ja Stockman, jotka esiintyvät harvakseltaan sarjakuvasarjan aikana. Turtlesit joutuvat muun muassa taistelemaan toisessa universumissa Triceratori imperiumin ja liittovaltion sotilaita vastaan yrittäessään pelastaa Fugitoidi päästäkseen omalle planeetalle. He myös joutuvat etsimään Tikkua, joka katosi toisessa sarjakuvan numerossa. Sarjakuva päättyy 13-osaiseen tarinaan Kaupunki sodassa, jossa New Yorkin suurimmat rikollisorganisaatiot taistelevat alueistaan.


text: Mirage Studios julkaisi toisen osan alkuperäisestä sarjakuvasta lokakuussa 1993, jonka käsikirjoitti ja piirsi Jim Lawson. Tällä kertaa värillisenä sarjakuvana se kesti 13 numeroa ennen lopettamista huonon myynnin ja Turtlesien suosion laskun myötä.


text: Sarjassa Turtlesit päättivät mennä omille teilleen, yrittäessään löytää elämälleen tarkoitusta kauan heitä vainonneen Jalkaklaanin kadottua pois maisemista. Sillä välin Baxter Stockman oli joutunut vangiksi DARPA:n laitokseen, joka on hallituksen omistama laitos epätavallisille ilmiöille ja uhkille. Stockman saa kuitenkin rakennettua itselleen jättiläisrobotin kehon, johon hän siirrättää aivonsa. Tämän johdosta Stockman yrittää vain kostaa Aprilille ja kohtaa etsinnän aikana Turtlesit. Hallituksen agentit vievät heidän välisensä taistelun aikana loukkaantuneen Raphaelin DARPA:n tukikohtaan tiedemiesten tutkittavaksi.


text: Stockmanin hävittyä taistelunsa loput kolme Turtlesia päättävät etsiä kadonnutta Raphaelia yhdessä Caseyn, Jonkun ja Louis Braunzelin kanssa. Ryhmä löytää tiensä DARPA:n tukikohtaan, jossa he näkevät useita muita avaruusolentoja muun muassa Triceratorin, jonka jäljitin laite antaa signaalin emoalukselleen. Pian Raphaelin löytämisen jälkeen ryhmä yrittää paeta ja joutuu taistelemaan DARPA:n armeijaa vastaan, sekä maaplaneetalle saapuneita Triceratoreja vastaan. Kaaoksen aikana Joku kuolee, mutta loput Raphaelin pelastusryhmästä jäävät henkiin.


text: Turtlesien julkaiseminen oli loppua, mutta Image Comicsin perustaja jäsen Erik Larsen päätti jatkaa sarjakuvaa kolmannella osalla kesäkuussa 1996. Sarjakuvasta tehtiin 23 numeroa, jotka käsikirjoitti Gary Carlson ja piirsi Frank Fosco. Se palasi samalla takaisin mustavalkosarjakuvaksi. Image jatkoi Miragen kahden aikaisemman sarjakuvan osien tarinaa, mutta muunsi sarjakuvassaan Turtlesien ulkonäköjä radikaalisti. Muun muassa Leonardo menetti käden, Raphaelin naama arpeutui pahasti ja Donatellosta tuli puoleksi kyborgi, sekä Mestari Tikusta lepakko. Myös sarjakuvan tarinat olivat enemmän nopea tempoisempia ja voimakkaampia taistelukohtauksia. Lisäksi juonellisesti tapahtui uudenlaisia käänteitä, kuten Raphaelista tuli hetken aikaa Silppuri, joka johti jalkaklaania. Myös itse Turtlesit vierailivat muissa Imagen sarjakuvissa. Sarjakuvan viimeinen numero julkaistiin vuonna 1999, jonka jälkeen sitä ei ole pidetty virallisena Miragen Turtles-sarjakuvauniversumin jatkumona.


text: Eastman jatkoi hetken aikaa Turtlesien sarjakuvan tekemistä, kun hän käsikirjoitti Imagen kustantamana vuonna 1996 julkaistun 4-osaisen "Bodycount"-sarjakuvan, jonka kuvitti Simon Bisley. Tarinan pääosassa seikkailivat Raphael ja Casey Jones. Sarjakuva jäi myös Eastmanin viimeiseksi Turtles-sarjakuvaksi jätettyään Miragen 2000-luvun vaihteessa.


text: Sarjakuva alkoi esitellä Turtlesit vielä omana itsenään, kunnes kyborgi salamurhaajat, sekä erityisesti Pimikon ja hänen naisninjansa keskeyttää heidän syntymäpäiväjuhlansa. Syntyy tappelu, jonka päätteeksi Donatello ja Raphael loukkaantuvat pahoin. Raphaelin naama palaa pahoin ja Pimiko sieppaa Donatellon ja Tikun helikopteriin. Donatello herää matkan varrella ja yrittää taistella sieppaajiaan vastaan, mutta putoaa helikopterista yhdessä muutaman kyborgi salamurhaajan kanssa. Donatello putoaa suoraan asfaltille selkä edellä ja jää makaamaan halvaantuneena. Hän saa otettua yhteyttä Leonardoon, kunnes kuolleen kyborgin haarniska liittyy Donatelloon muuttaen hänet kyborgiksi. Parantuneena Donatello kävelee pois jättäen kuorensa taakseen.


text: Raphael ja Michelangelo joutuvat Pimikon naisninjojen väijytetyksi, sillä välin kun Leonardo on edelleen transsissa. Kaksikko selviää yllätyshyökkäyksestä ja seuraavat ninjoja heidän todellisen pomon Lordi Komodon luokse. Sillä välin Tikku virkoaa ja huomaa olevansa Komodon vankina ja juttelee Makon kanssa. Päästyään vapaaksi laboratoriosta Komodo kohteleekin Tikkua vieraanvaraisesti, joka puolestaan pelasti Komodon Makon tappoaikeilta. Leonardon herättyä jäljellä olevat kolme Turtlesia etsivät Donatelloa, jonka jäljet johtavat paikkaan tossa on jäljellä vain Donatellon kilpi. Kolmikko uskoo veljensä olevan kuollut ja päättävät kostaa tekijöille. Matkalla he kuitenkin joutuvat tappelemaan pakoreitillä olevaa Makoa ja saavat selville Donatellon olevan elossa. Tiedon myötä kolmikko tunkeutuu Komodon kotiin, jossa he huomaavat hänen mutatoituneen jättiläis Komodo lohikäärmeeksi ja Mestari Tikku jättiläislepakoksi. Samaan aikaan New Yorkissa Casey Jones hyökkää Donatellon kimppuun luullessaan tätä viholliseksi.


text: Peter Laird ja Jim Lawson aloittivat neljännen sarjakuvaosan tekemisen ja palauttivat Turtlesien tarinat takaisin alkuperäistyylisiin. Sarjakuvan nimi lyhennettiin TMNT ja sen esimmäinen numero julkaistiin joulukuussa 2001. Samalla vuosien ajan tahattomasti väärin kirjoitettu Michaelangelo korjattiin oikeaan muotoon Michelangelo.


text: Tarina puolestaan jatkaa toisen osan tiimoilta, sillä Imagen tekemää sarjakuvaa ei kelpuutettu samaan universumi jatkumoon. Nyt Turtlesit ovat noin 30-vuotiaita ja asuvat edelleen New Yorkin viemäreissä. April ja Casey ovat olleet naimisissa jonkun aikaa, kun taas Tikku asustaa Caseyn isoäidin maalaistalossa. Hän on myös eräänlainen isoisä Caseyn ja Aprilin adoptiotyttärelle Shadow'lle. Utromien paluu maaplaneetalle tapahtui julkisesti ja he asettuivat New Yorkin pohjoispuolelle. Heidän saapumisensa myötä muut avaruusolennot ja Turtlesit ovat olleet enemmän hyväksyttyjä ihmisten yhteiskunnassa, eikä heidän tarvitse enää piileskellä pimeissä paikoissa vältellen ihmisiä.


text: Peter Lairdin myytyä Turtles konseptinsa Viacomille, jätti Laird Turtles-sarjakuvien tekemisen, mutta ei kieltänyt lopettavansa kokonaan, sillä hänen sopimuksensa antoi luvan jatkaa sarjakuvan tekemistä. Neljäs osa päättyi numeroon 30 lehtimyyntinä, mutta Laird jatkoi sarjaa vielä numeroon 31, jonka hän julkaisi blogissaan 17. lokakuuta 2010. Tarina päättyi "jatkuu" osaan, jonka lopetusta Laird ei osannut sanoa. Elokuussa 2012 Jim Lawson kuvitti sarjakuvan valmiiksi ja Laird väritti tuotoksen. Hän myös itse kirjoittaa sarjakuvan dialogin.


title: Horatio Caine

text: Horatio Caine on fiktiivinen poliisipäällikkö ja rikospaikkatutkija rikossarjassa "". Häntä esittää näyttelijä David Caruso.


title: Horatio Caine

text: Horatio esiintyi ensimmäistä kertaa alkuperäisessä "CSI"-sarjassa vuonna 2002. Koska hahmosta nousi suuri kohu, hahmolle järjestettiin kokonaan oma televisiosarja. Horatio Caine on noussut kulttimaineeseen ja hänestä on tullut osa populaarikulttuuria. Tämän seurauksena Cainea on myös parodisoitu useissa komediasarjoissa, kuten "Simpsonit", "Kovan onnen kundi" ja "American Dad!".


title: Horatio Caine

text: Sarjassa "CSI Miami" Horatio kuvataan empaattisena ja suojelevaisena päällikkönä, joka asettaa aina muut itsensä edelle. Hän pitää lupauksensa ja on valmis auttamaan niin tuntemattomia kuin kollegoitaankin. Horation tunnusmerkeiksi sarjassa on kehkeytynyt mustat aurinkolasit, siisti pukeutuminen ja harmaa ”työauto”. Hahmo on kuitenkin myös hiukan surumielinen ja jää yleensä aina lopuksi yksin.


title: Horatio Caine

text: Sarjan jaksot alkavat aina murhalla, jonka jälkeen Horatio tiimeineen saapuu paikalle. Kun Horatio näkee ruumiin, hän sanoo jotain ironista tai kyynistä, kuten "hyvää syntymäpäivää" uhrille, jolla oli ollut syntymäpäivä. Tämän jälkeen tulee alkutunnus.


title: Horatio Caine

text: Horatio työskenteli aiemmin New Yorkin poliisin leivissä. Työn yhteydessä hän ampui myös miehen, joka tappoi hänen äitinsä ja oman isänsä. Vuonna 1995 hän nousi julkisuuteen pelastettuaan komeroon vangittuja lapsia, joiden vanhemmat oli tapettu. Tämän jälkeen hän matkusti Floridaan, jonka jälkeen liittyi Miamin poliisivoimiin.


title: Horatio Caine

text: Horatiolla on ex-tyttöystävänsä Julian kanssa poika nimeltä Kyle. Horation veli Raymond ja heidän vanhempansa ovat kuolleet. Äidin tappoi Horation isä. Horatio ampui oman isänsä, koska tämä oli vaarallinen. Hänen pikkuveljensä tappoi Antonio Riaz, joka tappoi myös muita Horatiolle tärkeitä ihmisiä, kuten hänen vaimonsa, joka oli Horation työtuttavan Eric Delkon sisar. Horatio alkoi pitää huolta veljenpojastaan tämän isän kuoltua. Horatio tappoi Antonio Riazin Eric Delkon kanssa jaksossa "Tehtävä Riossa".


title: Geórgios Papasidéris

text: Geórgios tai Giórgos Papasidéris (; 1875 –1920 Ateena) oli kreikkalainen yleisurheilija, olympiamitalisti ja painonnostaja, joka kilpaili yleisurheilussa kuulantyönnössä ja kiekonheitossa. Ateenan olympialaisissa 1896 hän voitti pronssia kuulantyönnössä tuloksella 10,36 ja oli sijoilla 5 - 9 kiekonheitossa. Papasidéris oli myös jaetulla neljännellä sijalla kahden käden nostossa (tunnetaan nykyisin nimellä työntö) yhdessä Saksan Carl Schuhmannin kanssa.


title: Uskonnon didaktiikka

text: Uskonnon didaktiikka on uskontokasvatusta tutkiva tiede ja osa yleistä didaktista tutkimusta.


title: Sirovarpushaukka

text: Sirovarpushaukka ("Accipiter brevipes") on kaakkoiseurooppalainen petolintu.


title: Sirovarpushaukka

text: Linnun pituus on 32–38 cm, siipien kärkiväli 65–75 cm ja paino 150–275 g. Naaras on vain hiukan suurempi kuin koiras. Lintu muistuttaa varpushaukkaa, mutta sen siivet ovat pitemmät ja kapeammat ja pyrstö hieman lyhyempi, minkä takia se antaa siromman vaikutelman kuin varpushaukka. Aikuinen naaras on päältä tumman ruskeanharmaa, koiras siniharmaa, ja koiraan poski on myös siniharmaa, toisin kuin varpushaukkakoiraan, jonka poski on punertava. Nuori lintu on päältä ruskea ja alapuolelta voimakkaan juovikas.


title: Sirovarpushaukka

text: Sirovarpushaukka pesii hyvin laikuittaisesti Kaakkois-Euroopassa Balkanilla, Kreikassa ja Turkissa sekä lisäksi Irakissa. Yhtenäisen esiintymisen alue on Mustanmeren pohjoispuolella Ukrainasta Kaukasuksen itäosiin. Sen elinympäristön ala on noin 10 miljoonaa neliökilometriä ja maailman populaation koko on 10 000–100 000yksilöä. Se on muuttolintu, joka talvehtii pääosin Afrikassa. Lajia ei ole tavattu Suomessa.


title: Sirovarpushaukka

text: Laji on riippuvainen metsistä kuten muutkin varpushaukat. Se suosii lehtimetsiä, etenkin tammia, leppiä, haapoja ja kastanjoja kasvavia metsiä. Metsättömillä seuduilla se tyytyy jokivarsien metsiköihin ja pensastoihin, puutarhoihin ja puistometsiköihin. Se on alavien maiden lintu, ja sitä tavataan harvoin yli 1 000 m:n korkeudella vuoristossa.


title: Sirovarpushaukka

text: Hatara risupesä on puun oksalla 5–10 m korkealla. Naaras munii 3–5 munaa, joita se hautoo 30–35 päivää. Poikaset kuoriutuvat eriaikaisesti ja ovat lentokykyisiä noin 40–45 päivää vanhoina. Sukukypsä yksivuotiaana.


title: Sirovarpushaukka

text: Lajin ravinto koostuu enimmäkseen liskoista ja suurikokoisista hyönteisistä. Ruokalistalla on myös lintuja, pikkujyrsijöitä ja matelijoita.


title: Lines, Vines and Trying Times

text: Lines, Vines and Trying Times on yhdysvaltalaisen pop -yhtyeen Jonas Brothersin neljäs ja viimeiseksi jäänyt studioalbumi ennen yhtyeen hajoamista vuonna 2013.


title: Lines, Vines and Trying Times

text: Albumi debytoi Yhdysvalloissa Billboard 200 -listan piikkipaikalla. Suomessa se debytoi virallisen albumilistan sijalla 15.


title: Ammunta kesäolympialaisissa 1896 – miesten 200 metrin sotilaskivääri

text: Miesten 200 metrin sotilaskivääri kesäolympialaisissa 1896 käytiin 8. – 9. huhtikuuta Kallithean ampumaradalla. Kilpailussa jokainen urheilija ampui 40 laukausta kymmenen laukauksen sarjoissa sekä puolet laukauksistaan ensimmäisenä ja puolet toisena päivänä. Kisaan osallistui 42 ampujaa seitsemästä valtiosta. Sen voitti Kreikan Pantelis Karasevdas, joka osui maaliin jokaisella laukauksellaan.


text: "DNF = Keskeytti"


title: Ruostehiirihaukka

text: Ruostehiirihaukka ("Buteo lineatus") on pohjoisamerikkalainen päiväpetolintu.


title: Ruostehiirihaukka

text: Linnun pituus on 43–61 cm, siipien kärkiväli 92–107 cm ja paino 550–700 g. Naaras on koirasta suurempi. Aikuisen linnun hartiat ja rinta ovat punaruskeat, myös vatsapuoli on ruskea, ja selkäpuolelta se on tumma lukuisin valkoisin pilkuin. Koivet ja vahanahka ovat keltaiset. Sukupuolet ovat samanvärisiä. Lajista tunnetaan viisi alalajia. Vanhin yksilö on ollut 19 vuotta 11 kuukautta vanha.


title: Ruostehiirihaukka

text: Ruostehiirihaukat elävät Pohjois-Amerikassa Yhdysvaltain itärannikolla Meksikonlahdelta Kanadan rajalle, länteen Ontarioon ja Quebeciin ja sieltä etelään Sierra Nevadan vuoristoon Kaliforniassa. Sen elinympäristön ala on noin 3,5 miljoonaa neliökilometriä ja maailman populaation koko on noin 100 000 yksilöä. Pohjoisimmat populaatiot ovat muuttolintuja ja ne talvehtivat Meksikon keski- ja pohjoisosissa. Kahdesti se on tavattu Pohjois-Atlantilla syysmuutolla harhautuneena, jolloin se on laskeutunut laivaan lepäämään ja tullut havaituksi Euroopan puolella.


title: Ruostehiirihaukka

text: Laji elää lehti- ja sekametsissä sekä soilla.


title: Ruostehiirihaukka

text: Reviirin koko on noin 1,92 neliökilometriä. Laji on yksiavioinen. Pesä sijaitsee korkealla lehtipuun oksistossa 6–15 m maanpinnasta. Naaras munii kolme tai neljä munaa, joita molemmat puolisot hautovat yhteensä noin 33 päivää. Poikaset kuoriutuvat eriaikaisesti. Koiras saalistaa perheelle ruokaa, jonka naaras paloittelee pienille poikasille. Poikaset lähtevät pesästä noin kuuden viikon ikäisinä ja vanhemmat huolehtivat niistä vielä 8–10 viikkoa. Laji on sukukypsä yksivuotiaana.


title: Ruostehiirihaukka

text: Ruostehiirihaukat syövät enimmäkseen pikkujyrsijöitä oaravien ja jänisten kokoisiin asti. Ne syövät myös pikkulintuja, liskoja, käärmeitä, sammakoita, rapuja ja isokokoisia hyönteisiä.


title: Lapinkarhunsammal

text: Lapinkarhunsammal ("Polytrichum hyperboreum") on pystykasvuinen pohjakerroksien sammallaji. Se kuuluu "Polytrichaceae" -heimoon ja karhunsammalten sukuun. Laji on Suomessa elinvoimainen. Suomessa lapinkarhunsammalta tavataan Uudellamaalla, Etelä-Hämeessä, Kittilän Lapissa, Enontekiön Lapissa ja Inarin Lapissa.


title: Grupo Santander

text: Grupo Santander tai Santander on suuri espanjalainen pankki. Santanderilla on toimintaa lähes kaikissa Euroopan maissa, minkä lisäksi se toimii Etelä- ja Pohjois-Amerikassa sekä Aasiassa – yhteensä lähes 50 maassa. Pankin pääkonttori sijaitsee Madridissa, Espanjassa.


title: Grupo Santander

text: Taseella mitaten (1 455,70 mrd. USD) Banko Santander SA luokiteltiin vuonna 2016 maailman 18. suurimmaksi julkisesti noteeratuksi pankiksi. Euroalueella sitä suurempia pankkeja olivat tasella mitaten ranskalaiset BNP Paribas ja Crédit Agricole sekä saksalainen Deutsche Bank.


title: Grupo Santander

text: Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Grupo Santander

text: Santanderin perusti 72 liikemiestä Espanjassa Santanderin kaupungissa vuonna 1857. Toiminnalla pyrittiin tukemaan alueen kaupan kasvua, sillä kaupungista oli kehittymässä vilkas satamakaupunki. Santanderin logo on ollut näkyvästi esillä urheilussa muun muassa Formula 1 -sarjan sponsoroinnin myötä.


title: Vesa Wallgren

text: Vesa Tapani Wallgren (s. 4. marraskuuta 1960 Tampere) on suomalainen näyttelijä. Hänet tunnetaan televisiosarjasta "Pirunpelto". Hän on näytellyt myös mm. televisiosarjoissa "Yhteinen huone" ja "Klikkaa mua" sekä elokuvissa "Lapin kullan kimallus" (1999), "Vares - Sukkanauhakäärme" (2011) ja "Armoton maa" (2017). Vesa Wallgren on näytellyt myös mm. Kotkan, Vaasan ja Kuopion kaupunginteattereissa sekä Tampereen Teatterissa ja Tampereen Työväen Teatterissa.


title: Vesa Wallgren

text: Wallgren opiskeli Tampereen yliopiston näyttelijäntyön laitoksella 1977-1981


title: Vesa Wallgren

text: Wallgren on ollut avoliitossa näyttelijä Sinikka Mokkilan kanssa vuodesta 1983. Heillä on kaksi lasta.


title: Sinikka Mokkila

text: Sinikka Mokkila (s. 7. heinäkuuta 1954 Vesanto) on suomalainen näyttelijä. Hänet tunnetaan televisiosarjasta "Pirunpelto". Hän on näytellyt myös elokuvissa "Kivinen lintu" (1999), "Kiltin yön lahjat" (2004), "Hiljaisuus" (2011) ja "Tähtitaivas talon yllä" (2012).


title: Ruotsin kielipolitiikka

text: Ruotsin kielipolitiikka tarkoittaa Ruotsin valtion suhdetta eri kieliin ja eri kieliä puhuviin ihmisryhmiin. Ruotsi on maan puhutuin kieli, ja sitä osaa yli 90 % maan väestöstä. Ruotsi on maan virallinen kieli, ja viidellä kielellä (suomi, meänkieli, romani, saame ja jiddiš) on virallinen vähemmistökielen asema.


title: Ruotsin kielipolitiikka

text: Ruotsissa on äidinkielenään ruotsia puhuvia noin 7 800 000, ja lopuista asukkaista suurin osa puhuu sitä toisena kielenään. Ruotsin kielellä on useita murteita, joista muutamia pidetään joissakin yhteyksissä omina kielinään. "Älvdalskaa" puhuu noin 3 000 henkilöä Älvdalenin kunnassa Taalainmaan maakunnassa. "Jämtiä" puhuu 30 000–60 000 henkilöä Jämtlandin maakunnassa. "Skånea" puhuu noin 800 000 henkilöä Skoonen maakunnassa, eräät kielitieteilijät pitävät skånea tanskan murteena.


title: Ruotsin kielipolitiikka

text: Suomea puhuvat ruotsinsuomalaiset, jotka muuttivat Ruotsiin 1950- ja 60-luvuilla. 70-luvulla suomenkielisiä luokkia syntyi voimakkaan muuton seurauksena ympäri maata, mutta 80-luvulla niitä alettiin lopettaa rajusti. SCB:n mukaan ruotsinsuomalaisia olisi 675 000 vuoden 2008 lopussa. Ruabin tutkimuksen mukaan suomen puhujia olisi Ruotsissa vuonna 2005 ollut yli 470 000 . Suuria suomen kielen keskittymiä ovat Tukholma, Södermanland ja Norrbottenin maakunta. Meänkieltä puhuu 40 000–70 000 henkilöä Pohjois-Ruotsissa. Suomi ja meänkieli ovat virallisessa asemassa Jällivaaran, Haaparannan, Kiirunan, Pajalan ja Ylitornion kunnissa. Vuonna 2010 suomesta tuli virallinen kieli myös 18 muussa kunnassa ja helmikuussa 2011 vielä viidessä lisää. Nyt mukana on Keski- ja Etelä-Ruotsin kuntia ja suuria teollisuuspaikkakuntia kuten Tukholma ja Göteborg. Uudistuksen jälkeen 40 % ruotsinsuomalaisista asuu kunnassa, jossa suomi on virallinen vähemmistökieli.


title: Ruotsin kielipolitiikka

text: Saamelaiskielillä on noin 9 000 puhujaa Ruotsissa, suurin osa heistä Pohjois-Ruotsissa. Eri saamelaiskieliä Ruotsissa on viisi (eteläsaame, uumajansaame, piitimensaame, luulajansaame sekä pohjoissaame). Suurin osa Ruotsin saamenkielisistä puhuu pohjois- ja luulajansaamea. Uumajan- ja piitimensaame ovat vaarassa hävitä, ja niillä on yhteensä alle 40 puhujaa. Saamelaiskielillä on virallinen asema Arjeplogin, Jällivaaran, Jokimukan ja Kiirunan kunnissa.


title: Ruotsin kielipolitiikka

text: Romanin kielellä on Ruotsissa noin 9 500 puhujaa ja 90 % Ruotsin romaneista osaa sitä. Puhujat ovat hajautuneet ympäri Ruotsia, eikä sillä ole keskittymiä kuten suomen- tai meänkielellä. Tästä syystä sillä ei ole alueellista asemaa. Kielellä on silti virallinen vähemmistökielen asema, sillä Ruotsin valtio katsoo sillä olevan historiallista merkitystä.


title: Ruotsin kielipolitiikka

text: Jiddišiä puhuu Ruotsissa noin 3 000 henkilöä. Kielen toivat Ruotsiin aškenasijuutalaiset jotka muuttivat Ruotsiin 1700- ja 1800-luvuilla. "Sällskapet för Jiddisch och Jiddischkultur i Sverige" -järjestöllä on noin 200 jäsentä. Kielellä ei ole alueellista asemaa, mutta se on tunnustettu vähemmistökieleksi historiallisen merkityksensä takia.


title: Ruotsin kielipolitiikka

text: Lähes 90 % ruotsalaisista ymmärtää ja puhuu englantia. Englanti on ollut pakollinen kouluissa vuodesta 1940 lähtien. Saksaa osaa noin 30 % ruotsalaisista ja ranskaa noin 10 %. Maahanmuuttajat ovat tuoneet mukanaan serbokroaatin, turkin, arabin ja monet muut kielet. Koska näillä kielillä ei ole pitkää historiaa Ruotsissa, ne eivät ole saaneet virallista vähemmistökielen asemaa.


title: Zijpe

text: Zijpe on Alankomaiden entinen kunta, joka sijaitsi Pohjois-Hollannin maakunnan luoteisosassa. Sen pinta-ala oli 113,35 km² ja asukasluku oli vuoden 2008 lopussa 11 545. Zijpe liitettiin vuonna 2013 Schageniin.


title: Zijpe

text: Kunnan alueella sijaitsevat seuraavat kylät:


title: Zijpe

text: Pienempiä kyliä:


title: Jemaah Islamiyah

text: Jemaah Islamiyah on militantti islamistinen järjestö, jonka tavoitteena on luoda Kaakkois-Aasiaan suuri islamilainen valtio. Järjestö on tehnyt ja yrittänyt useita terroritekoja, joista tunnetuimmat ovat Balin pommi-iskut 12. lokakuuta 2002. Elokuussa 2003 pommi-iskun kohteeksi joutui Jakartan Marriott-hotelli, ja syyskuussa 2004 itsemurhapommittaja iski Australian suurlähetystön ulkopuolella. Myös Jakartan vuoden 2009 hotellipommien takana oli Jemaah Islamiyah.


title: Jemaah Islamiyah

text: Jemaah Islamiyah oli myös todennäköisin Balin vuoden 2005 pommi-iskujen tekijä. Jouluaattona 2000 järjestö suuntasi pommi-iskujen sarjan kristittyjä vastaan.


title: Jemaah Islamiyah

text: Indonesian lisäksi järjestö on toiminut muun muassa Filippiineillä.


title: Jemaah Islamiyah

text: Jemaah Islamiyahin edeltäjiin lukeutui Darul Islam. Jemaah Islamiyahin keskeisiä hahmoja ovat olleet Abdullah Sungkar, Abu Bakar Bashir, Hambali, Mas Selamat bin Kastari, Abu Dujana ja Zarkasih.